Najveća ruska banka stiže u Srbiju\nNajveća ruska banka Sber banka od septembra bi mogla da dođe u Srbiju i unese novi bankarski kapital, rekao je zamenik predsednika te banke, Sergej Gorkov\nOva banka je kupila filijale austrijske Folks banke, koja posluje i kod nas.\nSergej Gorkov kaže da su u toku proračuni oko najefikasnijeg načina kreditiranja privrede i građana. Zamenik predsednika najveće ruske poslovne banke kaže da se njihov plan širenja na nova finansijska tržišta privodi kraju.\n- Ne planiramo u skorije vreme kupovinu nove banke u Srbiji već se opredeljujemo za organski rast. Sada smo krenuli u javnu kampanju i već u septembru će krenuti program za Srbiju. Ako govorimo da je ruskih investicija u Srbiji nedovoljno onda kažemo da je to prošlost - kaže Gorkov.\nMađarska filijala Sber banke planira da ove godine izdvoji 200 miliona evra za kredite namenjene malim i srednjim preduzećima, poljoprivredi i projektima za energetsku efikasnost.\n- Desetine eksperata rade na tome i od septembra će biti poznata i okvirna investiciona cifra. Ne želim da govorim o njoj unapred, jer je to stvar dogovora sa svakim klijentom ponaosob, ali prostora ima u svim oblastima od poljoprivrede i energetike, do finansijssog sektora i povoljnijih kredita za stanovništvo - ističe Sergej Gorkov.\nU Sber banci ističu da će oni biti most za privrednu saradnju između Srbije na jednoj i Rusije, Belorusije, Ukrajine i Kazahstana na drugoj strani, a najavljuju i da će finansirati izvoz iz Srbije na rusko tržište. Kao svoju referencu ističu i svoju raširenu bankarsku mrežu.\n- Mi smo kupili mrežu Folks banke van Austrije i do kraja godine ona će promeniti naziv u Sber banku. Kada kupite neku banku preuzimte i rizike i sada preispitujemo i rizike, troškove i prihode u raznim zemljama, a imamo predstavništva ili banke u 21 zemlji - kaže zamenik predsednika Sber banke Sergej Gorkov.


Počela vanredna sjednica PSBIH o popisu\nNaslovnica NAJNOVIJE Politika Počela vanredna sjednica PSBIH o popisu\nSarajevo – U Sarajevu je u toku vanredna sjednica Predstavničkog doma Parlamentarne skupštine BiH na kojoj se raspravlja o jedinstvenoj obradi podataka popisa stanovništva u BiH iz 2013. godine.\nSjednica je zakazana na zahtjev Kluba zastupnika Saveza nezavisnih socijaldemokrata (SNSD) u Predstavničkom domu BiH.\nDenis Bećirović (SDP) zatražio je pauzu kako bi se sazvao prošireni Kolegij na kojem bi se usaglasili stavovi, a da se sjednica ne pretvori u „festival uvreda, optužbi i brojanja krvnih zrnaca“.\nDušanka Majkić (SNSD) je rekla kako ne može direktor Agencije za staistiku donijeti odluku kou treba da donese direktor sa dva zamjenika.\nPredsjedavajući Kluba zastupnika SNSD-a u Predstavničkom domu Staša Košarac ranije je kazao da Vlada Republike Srpske smatra nezakonitom odluku direktora Agencije za statistiku Velimira Jukića o usvajanju Jedinstvenog programa obrade podataka popisa stanovništva.\nKošarac ističe da je poslano pismo predsjedavajućem Vijeća ministara BiH Denisu Zvizdiću i njegovim zamjenicima, u kome se navodi da je Vijeće ministara nadležno da razmotri Jukićevu odluku te da je stavi van snage.\nU Republici Srpskoj traže da podaci sa 196.000 popisnica budu uvršteni u nerezidentno stanovništvo.\nNa sjednici nisu prisustni predsjedavajući Vijeća ministara BiH Denis Zvizdić, iz čijeg kabineta je saopćeno da službeno boravi u inostranstvu, kao ni njegov zamjenik i ministar finansija i trezora BiH Vjekoslav Bevanda, koji danas predsjedava Komisijom za izbor direktora Uprave za indirektno oporezivanje BiH.


Sejari traži zdravu konkurenciju prilikom nabavke autobusa za GRAS - Akta.ba\n13.03.2018. 09:37 / Izvor: Akta.ba\nIz firme Sejari d.o.o dobili smo saopćenje za javnost koje prenosimo u cijelosti.\n"U posljednje vrijeme, ponovo se neargumentovano proziva firma Sejari d.o.o. zbog navodnog obaranje tendera za nabavku vozila za KJKP GRAS Sarajevo. Bez dokumentovanih činjenica i argumenata Prinudni Upravnik KJKP GRAS u negativnom kontekstu spominje našu firmu nastojeći da za nastale probleme odgovornom predstavi našu kompaniju", saopćili su iz firme Sejari.\nNavode kako su, na konferenciji za štampu, koju su organizovali u decembru 2017. godine, jasno pokazali i objavili cjelokupan tok tenderskih procedura u KJKP GRAS i Ministarstvu za saobraćaj KS te na taj način dokazali o čemu je riječ. Koncizno i dokumentovano su pokazali da oni kao firma ne "obaraju" tendere, pošto se tenderski procesi ne poništavaju zbog žalbi već nekorektnosti pri raspisivanju istih.\nU daljem saopćenju piše kako je navedeno još nekoliko potpuno netačnih informacija, kao npr. da se osam godina nisu sproveli tenderi, a oni su KJKP GRAS u septembru 2012. godine isporučili minibuse kroz tendersku proceduru. Također, spominju se da firmi Sejari nije u interesu da KJKP GRAS kupi vozila i da zbog toga padaju tenderi.\n"Nije nam jasno kako nama kao kompaniji kojoj je glavna djelatnost prodaja vozila i rezervnih dijelova, nije u interesu da postoji potencijalni kupac za 50 novih autobusa i minibusa, kako navodi gospodin Gušić i koji ima spreman novac za to. Pored ovoga, ne ulazeći u zakonitost i nadležnost oslobađanja pravnih lica od obaveze primjene Zakona o javnim nabavkama, apsurdno je očekivati drugačije mišljenje Konkurencijskog vijeća od stava ekspertize na osnovu koje je donijeta Rješenjem Konkurencijskog vijeća BiH br. 01-01-26-172/05 od 27.12.2005. god. kojom se jasno ukazalo na karakteristike tržišta u gradskom prevozu u Kantonu Sarajevo. Stanje u Kantonu se od tada nije promijenilo niti je navedeno Rješenje ikada provedeno", navedeno je u saopćenju.\nDalje, kažu ukoliko želimo nove autobuse i minibuse u javnom prevozu, dovoljno je da se raspiše tender na kojem može ravnopravno učestvovati više firmi, da se omogući zdrava konkurencija i da građani Sarajeva konačno dobiju uslugu javnog prevoza koju zaslužuju.\n"Ili takav način odabira možda nekom nije u interesu...?", zaključuju iz Sejari.


Dodik za RTS govorio o kandidaturi za Predsjedništvo BIH - Bportal.ba - Najvažnije vijesti iz BiH\nDodik za RTS govorio o kandidaturi za Predsjedništvo BIH\n“Važno je da Srbija šalje poruke mira i stabilnosti. Bitno je da se nije pokleklo i nama to daje snage da je Srbija tu,” naveo je Dodik.\n“Mislim da je sa stanovišta Srbije pokazana odlučnost za gradnju regionalne stabilnosti i da u tom pogledu Srbija prednjači na čelu sa predsjednikom Vučićem”, istakao je Dodik.\nPrema njegovim riječima, veoma je važno da Srbija šanje jasne poruke u regionu, a to su mir, stabilnost i podrška srpskoj nacionalnoj zajednici.\nDodik je podsjetio da su Srbi u BiH bili prepušteni ranije odlukama koje je Milošević sam donosio umjesto njih, a da je sada najbolji period saradnje.\nKako je dodao, ta saradnja se ogleda i u podršci projektima, kao što je izgradnji vrtića u Trebinju i u Brčkom.\n“Juče ste imali situaciju da je na Ambasadi Srbije u Sarajevu neko istakao mrtvačku glavu i pozivao na uništenje, ne možete na to ostati imuni”, naglasio je Dodik i istakao da je to samo “ojačanje saznanja da je BiH propala zemlja”.\nNavodi da se sve dogodilo zbog deklaracije o opstanku srpskog naroda koju niko još nije vidio, a predsjednik Vučić je tražio da se sa tim sačeka kako bi se dobila šira podrška i kako ne bi pala u sjenku izbora.\n“Vučić ne želi da mu neko kaže vi to radite iz predizbornih razloga”, kaže Dodik i ističe da je on svjedok da to nije tako i da postoji državna odgovornost.\nO kandidaturi za člana Predsjedništva BiH\nDodik je potvrdio da će se kandidovati za člana Predsjedništva BiH.\n“Svi me nešto pitaju hoću li se kandidovati. Pokušavaju da osokole međunarodnu zajednicu kako bi navodno nešto zabranila”, rekao je Dodik i dodao da bi svaka zabrana značila da je on već pobijedio na izborima.\nPodsjetio je da je bio u tri mandata predsjednik Vlade RS, dva mandata predsjednik Republike Srpske te da mu Ustav ne dozvoljava više da obnovi mandat.\n“Ali mi ne zabranjuje da to učinim za četiri godine, ako budem imao energije, snage. Sada ću se kandidovati za člana Predsjedništva”, naglasio je Dodik.\nKako kaže BiH je veoma složena tvorevina, a “složenijom su je učinili stranci i napravili nemogućom zemljom”.\nDodaje da mu nije problem da ide bilo gdje da brani interese RS ali da neće u Sarajevo ako bude bilo provokacija.\n“Nisam čovjek koji trpi provokacije”, rekao je Dodik i dodao da ukoliko bude izabran za člana Predsjedništva BiH sjednica može da se drži putem video linka.\nOznačeno: kandidatura, liberalna akademija, Liverpool, milorad dodik, predsjedništvo BiH, suljagić\nČlanovi CIK-a danas ponovo o izboru delegata u Dom naroda FBiH\nCentralna izborna komisija (CIK) Bosne i Hercegovine zakazala je za danas, 15. novembra, sjednicu na kojoj će se razmatrati primjena člana 10.12 Izbornog zakona BiH koji se odnosi na izbor delegata u Dom naroda Parlamenta Federacije BiH. Članovi CIK-a ranije su razmatrali ovo pitanje i odlučili da će ga treba riješiti podzakonskim aktom, uz podsjećanje […]\nMlako i žućkasto mišljenje Josipa Mlakića\nPiše: Elis Bektaš Kada je Ivan Lovrenović na svojoj web stranici objavio obimom nevelik ali prilično maliciozan i nadasve netačan pamflet pod nazivom Većina i manjina Bakira Izetbegovića, to su prenijeli brojni domaći portali, prevashodno oni sa nešto izraženijim hrvatskim etničkim nabojem. Nakon toga, bilo je samo pitanje dana kada će krenuti prežvakavanje Lovrenovićevog falsifikata, […]\nBeograd: Dodik sutra na sastanku sa Vučićem\nPosted on 21. Decembra 2018. 21. Decembra 2018. Author Devleta Osmanagic\nPredsjednik Srbije Aleksandar Vučić sastaće se sutra sa predsjedavajućim Predsjedništva BiH Miloradom Dodikom. Sastanak će biti održan u 15.00 sati u zgradi Generalnog sekretarijata predsjednika Republike, saopšteno je iz pres-službe predsjednika Srbije, prenosi Srna. Nakon sastanka planirane su izjave za medije u 15.30 sati. (Bportal.ba) Podijeli na društvene mreže!Share12Tweet12shares\nČudne situacije na putevima u BiH: Konja vezao za “golfa”


Čelnici Republike Srpske pozdravili postizanje sporazuma o podjeli funkcija u okviru Ministarstva odbrane BiH - 2004-02-12\nPostizanjem sporazuma o poziciji ministra odbrane Bosne i Hercegovine i drugim pozicijama unutar tog ministarstva učinjen je bitan korak na domaćoj političkoj sceni. Vrlo je važno da vodeće parlamentarne političke stranke na nivou Bosne i Hercegovine i Republike Srpske pokažu da su u stanju, bez obzra na različite diskvalifikacije političkog karaktera, da se dogovaraju o bitnim i suštinskim pitanjima u vezi budućnosti zemlje.\nIzjavio je ovo danas u Banjaluci predsjednik Narodne Skupštine Republike Srpske, Dragan Kalinić reagujući na jučerašnji dogovor između predstavnika SDS-a, HDZ-a i SDA o tome da budući ministar odbrane B i H bude Srbin. Kalinić nije precizirao ko će konkretno biti predložen na ovu funkciju ali je saopštio da u Republici Srpskoj ima veliki broj kadrova koji mogu uspješno vršiti tu funkciju.\nI predsjednik Repubike Srpske, Dragan Čavić je istakao da se još uvijek ne može govoriti o imenu kandidata za funkciju ministra odbrane te da je juče dogovorena raspodjela funkcija u Ministarstvu odbrane, Obavještajno bezbjednosnoj-službi i Agenciji za informacije i zaštitu.\nPodsjetimo da je predsjedavajući državnog Predsjedništva, Dragan Čović sinoć saopštio da bi ime ministra odbrane trebalo biti poznato u petak, kako bi 15.februara svi zahtjevi za prijem Bosne i Hercregovine u Partnerstvo za mir,u roku bili ispunjeni.


Razmatran Nacrt zakona o organskoj proizvodnji - INFORMACIJA JE KAPITAL - Capital.ba\nRazmatran Nacrt zakona o organskoj proizvodnji\n17. okt. 2012. 14:18 Objavljeno u PRIVREDA\nBANJALUKA, Narodna skupština Republike Srpske razmatrala je danas Nacrt zakona o organskoj proizvodnji čiji je cilj proizvodnja hrane visokog kvaliteta koja će doprinijeti očuvanju ljudskog zdravlja, životne sredine, te održavanju plodnosti zemljišta.\nMinistar poljoprivrede, šumarstva i vodoprivrede Republike Srpske Miroslav Milovanović rekao je da su razlozi za donošenje ovog zakona sadržani u potrebi daljeg usklađivanja sistema organske proizvodnje sa odgovarajućim zakonodavstvom EU.\n“Ovim nacrtom zakona kao novina uvedeno je da resorno ministarstvo može ovlastiti kontrolnu organizaciju za obavljanje poslova kontrole i sertifikacije u organskoj proizvodnji“, objasnio je Milovanović.\nKontrolna organizacija treba da ima status pravnog lica i mora biti akreditovana u skladu sa domaćim, evropskim i međunarodnim standardima, te ispunjavati uslove u pogledu tehničke opremljenosti i kadrovske osposobljenosti, navodi se u obrazloženju ovog nacrta zakona.\nPoslanik SDS-a Lazar Mirkić mišljenja je da Vlada Srpske treba da u budžetu za 2013. godinu iznađe sredstva za proizvodnju organski zdrave hrane.\nPoslanik PDP-a Diana Čekić smatra da bi mala poljoprivredna preduzeća u Srpskoj mogla da se bave proizvodnjom organski zdrave hrane i da na taj način sama sebe finansiraju.\nSlobodan Popović iz SDP-a BiH kaže da je organska proizvodnja najviši standard za proizvodnju zdrave hrane koji ispunjava posebne uslove i kvalitet, zbog čega je treba podržati i razvijati u Srpskoj. Srna\nKljučne riječi: lazar mirkic, miroslav milovanovic, nacrt zakona, narodna skupstina\nRazmotren Prijedlog zakona o organskoj proizvodnji\nRazmotren Nacrt zakona o stočarstvu\nCilj ograničavanje javne potrošnje\nRazmotren Nacrt izmjena Zakona o zanatsko-preduzetničkoj djelatnosti


Od marta, konkursi za besplatno banjsko lečenje - Penzin\nPočetna Magazin Godine Od marta, konkursi za besplatno banjsko lečenje\nPIO fond, tačnije njegov finansijski direktor Ivan Mimić, obavestio je javnost da je za finansiranje troškova rehabilitacije penzionera planirano da se u 2014. godini izdvoji 339,6 miliona dinara, od toga 311,3 miliona za kategoriju zaposlenih, 25,2 miliona za samostalne delatnosti i oko tri miliona za kategoriju poljoprivrednika.\nDa bi se konkurisalo za mesto u nekoj banji o trošku PIO fonda, potrebno je da penzioner, čija su primanja manja od prosečne penzije, u poslednjih pet godina nije koristio besplatnu rehabilitaciju. Poljoprivredni penzioneri moraju da imaju i najmanje 10 godina uplaćivanih doprinosa za penzijsko i invalidsko osiguranje.\nPIO fond će narednih dana utvrditi koji iznos predstavlja prosečnu penziju u Srbiji, a penzioneri će moći da konkurišu za neko od mesta u rehabilitacionim centrima u Srbiji od marta meseca.\nOčekuje se da će više od 10.500 penzionera ove godine iskoristiti pravo na rehabilitaciju u jednoj od 24 banja o trošku PIO fonda. Cena bolničkog dana u ovim banjama kreće se od 2.500 do 2.850 dinara.\nKako Politika prenosi, od ove godine, one filijale koje ne budu realizovale ova sredstva mogu da ih preusmere onima koje imaju penzionere koji ispunjavaju uslove, ali nemaju i dovoljno novca da ih pošalju na rehabilitaciju.\nTags:banjabesplatno banjsko lečenjepenzioneriPIO fondprosečna penzijarehabilitacijarehabilitacioni centri


Pet gradova u BiH kreće sa Smart City projektom – a&s Adria Magazine\nAutor a&s Adria 2 Februara, 2021 438 Nema komentara\nDigitalnu transformaciju lokalnih samouprava u pametne gradove ovog mjeseca počinje pet gradova u Bosni i Hercegovini.\nProjekat realizuju kompanije Lanaco i DVC Solutions, Bit Alijansa i Deutsche Gesellschaft für Internationale Zusammenarbeit (GIZ) u okviru develoPPP.de programa, koji se implementira u ime Saveznog ministarstva za ekonomsku saradnju i razvoj Republike Njemačke.\n“U fokusu je unapređenje spremnosti i kapaciteta jedinica lokalne samouprave za procese modernizacije opštinskih usluga koristeći, u svijetu prihvaćeni, smart city koncept i rješenja”, izjavio je Bojan Vojvodić, projekt menadžer u GIZ-u.\nU projektu učestvuje pet jedinica lokalne samouprave: Pale, Prijedor, Tešanj, Zvornik i Zenica, kojima se pruža asistencija u formulisanju vizije pametnog grada i procesu akcionog planiranja transformacije, koordinirano s postojećim strategijama i planskim procesima.\nU svakoj će simultano biti realizirani demonstracijski projekti kako bi se podigle sposobnosti administracije da upravlja tranzicijom u pametni grad i da se steknu dragocjena iskustva, a istovremeno se testiraju u praksi pametna rješenja i njihov utjecaj na poboljšanje usluga za građane. Izabrana su smart city rješenja pametnog parkinga (Go Parking, koji je razvio) i sistem za prijavu komunalnih problema (Građanska patrola iz DVC Solutionsa).\n“S proizvodima iz GoPlatforme Lanaco ostvaruje novu tržišnu poziciju kao regionalni lider iz Smart City oblasti. GoParking sistem nalazi se u sastavu GoPlatforme i kao IoT rješenje ima za cilj da svakodnevni život građana u saobraćaju učini jednostavnijim i funkcionalnijim. Veliko je zadovoljstvo što je naša kompanija dio projekta koji sistemski pristupa digitalnoj transformaciji gradova širom Bosne i Hercegovine”, izjavio je Srđan Zagorac, projekt-menadžer u Odjelu za razvoj pametnih gradova.\nDVC Solutions će u dva grada implementirati svoje rješenje “Građanska patrola”, koji će omogućiti građanima da lakše prijave određene probleme u svojoj zajednici.\n“DVC Solutions će implementirati sistem za prijavu komunalnih problema Građanska patrola u opštine Pale i Zvornik. Građanska patrola je sistem koji obuhvata dvije mobilne aplikacije (Android i iOS) koje koriste građani da bi putem njih prijavili komunalne i druge probleme nadležnim gradskim institucijama, te web-aplikacije koju koriste institucije da bi prijave zaprimile i procesuirale. Smatramo da ćemo implementacijom ovog projekta uveliko uticati na poboljšanje kvaliteta komunikacije građana i javnih institucija, a i na sveukupno poboljšanje životnog standarda u zajednicama u kojima će sistem biti implementiran”, izjavio je Branko Vasiljević, menadžer za razvoj poslovanja u DVC Solutionsu.\nProjekat će podržati osnivanje savjeta za razvoj pametnih gradova (Smart City Savjet) koji će biti organizovati i voditi Bit Alijansa sa članstvom iz zainteresovanih organizacija iz javnog i privatnog sektora. U saradnji s UNDP-om planirano je i razvijanje metodologije za akciono planiranje tranzicije u pametni grad (Smart City Roadmap) za čiju primjenu će biti obučene konsultantske firme i druge organizacije.\nProjekat će trajati tri godine, od januara 2021. do kraja decembra 2023. godine.\nAutor a&s Adria 10 Avgusta, 2020


M. K. 9. decembra 2020. 16:22\nDragan Ševo koji je osumnjičen za ubistvo monaha Stefana uhapšen je u Banjaluci i njega je odvezla Hitna pomoć, prenose lokalni mediji.\nVeliki broj pripadnika Policijske uprave Banjaluka nalazi se oko hotela „Nana“ gde su sa osumnjičenim vodili pregovore. Na terenu su i pripadnici SAJ-a, a prisutan je i ministar unutrašnjih poslova Dragan Lukač.\nMonah manastira Glogovac, otac Stefan, ubijen je ponedeljak, a za ubistvo se sumnjiči Dragan Ševo iz Banjaluke. Njegov saučesnik za koga se pretpostavlja da ga je vozio nakon ubistva uhapšen je.\nPrema saznanjima, monah Stefan zadobio je dva uboda nožem. Jedan u grudni koš jedan blizu srca. Uspeo je da pozove drugog monaha koji nije bio u manastiru kobne večeri, i da mu kaže šta se desilo, prenose mediji.\nMonah Stefan, koji je nožem ubijen u ponedeljak uveče, danas je sahranjen u manastiru Glogovac.\nDragan Ševo, osumnjičeni za ubistvo monaha Stefana, koji je uhapšen danas u banjalučkom hotelu Nana, pred policijom je pretio da će se ubiti nožem, a na poziv da se preda posekao se po nozi.


Drustvo - datum: 2021-02-23 GORAN ĐUROVIĆ O PROCESU IZBORA NOVOG UPRAVLJAČKOG TIJELA JAVNOG SERVISA\nĐurović Savjet RTCG ostaje pod kontrolom vlasti\nDirektor Medija centra Goran Đurović ocijenio je za „Dan” da postoji opravdana bojazan da će novi Savjet RTCG biti ponovo pod kontrolom vlasti, odnosno nove vladajuće strukture. On navodi da mu je uporište za iskazanu bojazan činjenica da nova većina u Skupštini nije htjela da prije sprovođenja novog Zakona o RTCG izvrši neophodne izmjene, kako bi ključno upravljačko tijelo što više bilo samostalno i nezavisno u odnosu na političke partije.\n– Izgleda da je ovo jedini zakon kojeg je donio DPS, a koji, iz nekog razloga, odgovara novoj većini u Skupštini, pa nijesu htjeli njegovu izmjenu. Na žalost, predsjednik Skupštine je 29. januara uputio poziv ovlašćenim predlagačima da imenuju svoje kandidate. Takav Savjet će vrlo vjerovatno biti pod uticajem većine u Skupštini i to će biti opterećenje za njegov rad. Bojim se da novi Savjet neće imati snage da RTCG učini istinskim javnim servisom koji pripada svim građanima. Neslaganje sa modelom u kojem NVO predstavnike zapravo biraju političke partije iskazala je 41 NVO neposredno prije započinjanja procedure imenovanja članova Savjeta RTCG. Ukoliko se ne promijeni Zakon o RTCG, nakon svake promjena većine u Skupštini imenovaće se Savjet po volji te većine, a to dalje znači da RTCG nikada neće biti profesionalan, već transmisija volje političke većine – izjavio je Đurović.\nDodaje da Medija centar i on lično neće učestvovati u izboru novog Savjeta, jer ne vide smisao učešća u procesu u kom će političke partije birati predstavnike NVO.\n– Vjerujem da je minoran broj onih NVO koje prihvataju da ih kao predstavnike NVO biraju direktno poslanici i da oni zapravo budu predstavnici političkih partija, a ne NVO. Vjerujem da će upravo predstavnici takvih NVO, koje nemaju podršku među kolegama, biti kandidati, a od bliskosti sa partijama skupštinske većine zavisi ko će se naći u novom Savjetu – navodi Đurović.\nUkazuje da čak i kada bi novi Savjet imenovao generalnog direktora sa korektnim profesionalnim referencama to ne bi bilo dovoljno jer postoji opravdan strah da će, zahvaljujući ovakvom zakonskom rješenju, partije koje čine novu većinu posegnuti za kadrovskim rješenjima „po dubini”, pa je moguće da umjesto generalnom direktoru urednici programa odgovaraju političkim partijama koje su ih protažirale.\nKonkurs za izbor novih članova Savjeta je u toku, a iz Skupštine juče nijesu odgovarali koliko im je prijava stiglo do sada.


Svetski dan borbe protiv malarije – KRUŠEVAC.LINK\nOvde si trenutno: Home / DRUŠTVO / Svetski dan borbe protiv malarije\nU aprilu se svake godine obeležava Svetski dan borbe protiv malarije. Ova bolest, iako je kod nas iskorijenjena šezdesetih godina prošloga veka, i dalje je velik zdravstveni problem u svetu.\nOd malarije godišnje oboli preko 200 miliona osoba u svetu, a prema podacima Svetske zdravstvene organizacije, od posledica bolesti umre oko 655. 000 ljudi.\nMalarijom su najviše pogođena najsiromašnija, tropska područja Afrike i Azije. Ovogodišnje obeležavanje borbe protiv malarije, koje se obeležava 25. aprila, nastavak je na Svetski dan zdravlja koji je obeležen 7. aprila. Naime, i on je svojom ovogodišnjom tematikom upozorio na malariju. Pod sloganom „Mala bića, velika pretnja“ dan zdravlja bio je posvećen bolestima koje prenose vektori – mali organizmi, uglavnom insekti kao što su komarci, muve, krpelji i buve.\nTag bolesti komarci malarija\n"Aladin" proglašen za najbolju predstavu prema oceni publike


Malawi 160l -novi pocetak\nMalawi 160l -novi pocetak Pogledaj sledeću temu\nPoslao: Ned Mar 25, 2018 11:15 am Snimi Poruku\nPozdrav drugari, dugo me nije bilo kako na forumu tako i u akvaristickom svetu. Sada sam resio da ponovo pokrenem jedan akvarijum i to po prvi put cist ciklid akvarijum, i najvise mi se dopao malavi, to mi je uvek bila zelja ali do sada me uvek sprecavalo nesto da pokrenem neki takav projekat, pa sada imam i vremena i novca pa da probamo.\nAkvarijum sam porucio i trebalo bi da stigne za nekih nedelju dana, a u medjuvremenu cu gledati da napravim konstrukciju za policu i da je oblozim medijapanom ili ivericom jos cu videti.\nAkvarijum je dimenzija : duzina 100cm, sirina 40cm i visina 40cm.\nPlanirao sam da za filtraciju stavim neki kanister filter, sad videcu koji.\nSad ako bi mogao neko da mi predlozi neku rasvetu koja ce da istakne boje ciklida, naravno koje ribe da smestim u tu litrazu?\nPoslao: Sub Apr 07, 2018 1:40 pm Snimi Poruku\nS obzirom da imam manje-više identičan akvarijum preporučujem ti Labidochromis caeraleus i Pseudotropheus socolofi...obe vrste spadaju u ako se tako može reći manje agresivne mbune.Eventualno još neka vrsta ali to neka predloži neko malo upućeniji.\nPoslao: Pet Apr 13, 2018 8:14 pm Snimi Poruku\nKonstrukcija police je gotova, akvarijum je stigao, ostaje da se oblozi polica i da se napravi hauba za osvetljenje, koj kanister filter bi preporucili za ovu litrazu?


Parlamentarni duel Moskve i Vašingtona\nAmerički kongresmen Eliot Engel rekao je da može da razume rusku zabrinutost da bi nezavisnot Kosova mogla da posluži kao presedan i za zamrznute etničke sukobe na prostoru bivšeg Sovjetskog Saveza, ali reč je o potpuno drugačijem slučaju. Nezavisnost Kosova je po njegovim rečima jedini način da se stavi tačka na "poslednji nerešen nacionalni problem u bivšoj Jugoslaviji".\n"Mi u SAD verujemo da je nezavisnot Kosova neizbežna. Ona se može proglasiti u skladu sa Ahtisarijevim planom u redovnoj proceduri, ili u manje kontrolisanoj, tako što bi Kosovo unilateralno proglasilo nezavisnost, a SAD i ostale zemlje je priznaju. Ja se nadam da ćemo to uraditi u redovnoj proceduri", kazao je Engel.\nČlanica ruske Dume Natalija Naročnitskaja je upozorila na posledice nezavisnosti Kosova.\n"Da budem iskrena, vi stvarate militantnu islamisku državu sa naglašenim ekspanzionističkim namerama usred Evrope", kazala je Naročnitskaja.\nEngel je uzvratio da je to "kleveta", ističući da su Albanci na Kosovu sekularni, a ne militantni muslimani.\nRuski poslanik Aleksandar Kozlovski je uporedio Kosovo i sukobe u bivšem Sovjetskom Savezu.\n"Ako Kosovo dobije nezavisnost, kako bilo koji gradjanin Abkhazije ili Južne Osetije može da shvati zašto i oni ne mogu da steknu nezavisnost", ističe Kozlovski.\nPredsedavajući Spoljnopolitičkog komiteta Predstavničkog doma američkog Kongresa Tom Lantos ocenio je ovaj stav kao istorijski netačan, ponavljajući da će Kosovo postati nezavisno bilo Rezolucijom UN, bilo unilateralnom odlukom.\n"Mogu da vas uverim da dan nakon što bi Kosovo jednostrano proglasilo nezavisnost, SAD bi ga priznale kao nezavisnu državu, a to bi učinile i Velika Britanija, Francuska, Nemačka, Holandija, Danska i druge zemlje. Dakle, Rusija može biti zajedno sa Evropom i SAD-om a u skladu sa Rezolucijom UN čime bi se napokon ispravila nepravda nakon brutalnog etničkog čišćenja – ili će Rusija ostati usamljena na sadašnjoj poziciji", istakao je Lantos.\nOsim o Kosovu, američki i ruski parlametnarci polemisali su i o stanju ljudskih prava u Putinovoj Rusiji, do antiraketne odbrane koju SAD žele da postave u centralnoj Evropi, a čemu se Moskva protivi.


Postani #Cosmo Selfie Star\nUšće Shopping Center i magazin Cosmopolitan te pozivaju na veliki šoping festival, u okviru kampanje Ušće sezona osmeha, koji će biti održan 27. i 28. septembra u ŠC Ušće. Iskoristi jedinstvenu priliku, poseti tržni centar i postani Cosmo Selfie Star.\nTokom trajanja šoping festivala, magazin Cosmopolitan je pripremio pravu poslasticu za dame koje vole popularan selfie. Svoju kreativnost moći će da pokažu na delu učešćem na konkursu Cosmo Selfie Star.\nNa centralnom trgu u tržnom centru biće postavljen Cosmo foto-zid, ispred koga će moći da prave originalne selfie poze, a zatim da te fotografije postave na Cosmopolitan Fejsbuk profil sa hashtagovima #Cosmoselfiestar#USCESC.\nOd svih prikazanih fotografija, modna urednica magazina Cosmopolitan odabraće damu koja zaslužuje titulu selfie star. Pobedničku fotografiju objavićemo u novembarskom izdanju magazina Cosmopolitan.


Javno - istrazivanja - Kada je Srbija naredila samoizolaciju za sve koji dolaze u zemlju\nKada je Srbija naredila samoizolaciju za sve koji dolaze u zemlju\nStotine ljudi privedeno je zbog kršenja mera samoizolacije koronavirusa nakon dolaska u Srbiju, ali mnogi tvrde da nisu bili pravilno obavešteni o svojim obavezama usled zabune zbog brzo promenljivih najava Vlade\nNovinar: Milica Stojanović\nSrpska policija podnela je krivične prijave protiv više od 600 ljudi zbog kršenja mera samoizolacije nakon dolaska u zemlju, a prestupnike poslala u posebno izgrađene pritvorske objekte u tri različita grada. Oko 120 ljudi trenutno se nalazi u pritvoru.\nMere koje su vlasti uvele u cilju suzbijanja širenja Covid-19 pooštrene su nekoliko puta od kada su prvi put izrečene sredinom marta. Promene su najavljene na specijalnim konferencijama za štampu, obično uveče, a potom objavljene u Službenom listu, često sa malim izmenama.\nMediji su odmah prenosili zvanične izjave sa konferencija za štampu, a potom izveštavali o onome što je narednog dana izmenjeno.\nSve ovo izazvalo je konfuziju, naročito među ljudima koju su ušli u zemlju nekoliko dana pre proglašenja vanrednog stanja i koji su tvrdili da nisu obavešteni o pravilima kojih bi trebalo da se pridržavaju.\nNeki od državljana koju su ušli u Srbiju pre nego što je vanredno stanje stupilo na snagu naknadno su privedeni.\nAnaliza BIRN-a pokazuje da je konfuzija nastala zbog nejasnih poruka državnih zvaničnika usred brzog razvoja događaja na terenu.\nBIRN je analizirao odluku Vlade Republike Srbije da je Covid-19 zarazna bolest izazvana virusom SARS-CoV-2 - jedinu zvaničnu uredbu koja reguliše to pitanje, kao i sve izmene i odluke i način na koji su zapravo sprovedene.\nIzrečene mere izolacije\nVojska Srbije tokom policijskog časa, Foto: EPA-EFE/ANDREJ CUKIC\nVlada Republike Srbije je 10. marta zvanično proglasila Covid-19 zaraznom bolešću i odlučila da restriktivne mere mogu da se primene. U prvih nekoliko dana ove mere su uglavnom bile nametnute stranim državljanima i odnosile su se na Italiju, Iran, provinciju Hubei u Kini, provincije Daegu i Severni Gieonsang u Južnoj Koreji i kanton Tičino u Švajcarskoj.\nU večernjim satima 14. marta, Vlada je uvela restriktivnije mere. Na listu „zemalja žarišta“ dodate su Španija, Nemačka, Francuska, Austrija, Grčka i Slovenija, čime se ukupan broj povećao na 11. Stranim državljanima koji dolaze iz ovih država ili regija zabranjen je ulazak u Srbiju.\nZa državljane Srbije koji se vraćaju iz ovih 11 zemalja ili regija, država je naredila 14 dana samoizolacije - „izolacije u kućnim uslovima“. Mediji su naširoko objavili ove informacije.\nAli u praksi, ljudi koji su u Srbiju ušli iz „žarišnih područja“ tokom dana 14. marta, pozvani su, kao i prethodnih dana, da obaveste zvaničnike na granici ako imaju bilo kakve simptome i dobili su papir sa preporukom da smanje kontakte sa ukućanima, na radnom mestu ili javnim mestima tokom narednih 14 dana i da pozovu najbližeg epidemiologa ukoliko primete bilo kakve simptome virusa. Obavezna izolacija još uvek se nije spominjala.\nDvadeset i četiri sata kasnije u Srbiji je uvedeno vanredno stanje - svim stranim državljanima bilo je zabranjeno da uđu u zemlju, a za srpske državljane uvedene su izmene.\nGrađani Srbije koji su se vraćali iz „ žarišnih područja“ morali su u samoizolaciju 28 dana, a oni koji dolaze iz drugih zemalja 14 dana.\nLjudi koji su ušli u Srbiju narednih dana, a kojih je prema rečima predstavnika vlasti države bilo na hiljade, dobili su potpisano službeno naređenje za samoizolaciju.\nPolicija je počela da ih proverava pozivajuči ih na fiksni telefon ili kucajući im na vrata. Direktor policije Vladimir Rebić rekao je za televiziju Pink 17. marta da je u tom trenutku bilo 8.000 ljudi u samoizolaciji.\nDržava je 18. marta najavila da zdravstveni ili sanitarni inspektor takođe može dati usmeno naređenje o samoizolaciji, a da se može tražiti i pismena forma.\nNedostatak adekvatnih informacija\nPreporuke ljudima koji se vraćaju u Srbiju, Foto: BIRN\nPrimeri ljudi koji su do sada bili pritvoreni zbog kršenja mera samoizolacije pokazuju da je najviše zabune bilo oko onih koji su ušli u zemlju oko 14. marta, jer nije jasno kada je tačno naredba o samoizolaciji stupila na snagu.\nAdvokat Milena Vasić iz Komiteta pravnika za ljudska prava (YUCOM) kaže da se mere ne primenjuju retroaktivno, već važe samo „od trenutka kada je odluka stupila na snagu”.\nVasić tvrdi da je problem nastao iz načina na koji su ljudi obavešteni kada su stigli u Srbiju.\n„Mnogi građani tvrde da su dobili samo upozorenje, a ne usmenu odluku (naredbu), a ovo je zaista sistemski problem - mnogimg rađanima je određen pritvor zbog nepoštovanja mere samoizolacije o kojoj nisu bili adekvatno informisani”, rekla je.\n“Koliko znamo, to je trajalo oko nedelju dana, a kasnije su državni organi primetili ovaj propust i počeli da izdaju usmene odluke na takav način da su zaista obavestili građane da su dužni da se pridržavaju mera samoizolacije”, dodala je.\nUsmeni nalozi počeli su 18. marta, što je takođe izazvalo zbrku među ljudima koji se vraćaju u Srbiju.\nVladica Ilić iz Beogradskog centra za ljudska prava složio se da je način informisanja ljudi koji moraju ići u samoizolaciju problematičan.\nIlić je rekao da su neki tvrdili da im nije saopštena mera prilikom dolaska, a da su potom „saznali za to nakon desetak dana od policije”, kada su ih policajci pozvali da provere da li poštuju samoizolaciju.\nIlić je objasnio da, prema srpskom zakonu, ljudima u takvoj situaciji može biti dato usmeno naređenje za samoizolaciju, ali kasnije mora da sledi i pismeno, mada je „pravo na pismeni otpravak usmene odluke suspendovano do prestanka vanrednog stanja”.\n„Građani kojima je izrečena ova mera takođe moraju biti obavešteni kome, u kom roku i na koji način mogu podneti žalbu, što je ustavom garantovano pravo”, objasnio je Ilić.\nŠatori za sve\nKarantin u Moroviću Vojvodina, Foto: mod.gov.rs\nMinistar odbrane Aleksandar Vulin je 19. marta rekao medijima da je vojska postavila šatore u tri vojna objekta kao privremeni smeštaj za ljude kojima je određen karantin.\nVulin je objasnio da će se u šatorima smeštati i državljani Srbije koji dolaze iz takozvanih „žarišta” koronavirusa koji nemaju registrovano prebivalište u zemlji.\nIstog dana Srbija je zatvorila sve svoje granice, a oni koji su stigli iz “žarišnih područja” i koji su prethodno morali 28 dana u kućnu samoizolaciju, sada su morali 28 dana u karantin u jedan od vojnih objekata.\nIako je Vulin rekao da će se šatori koristiti i za građane Srbije koji nemaju registrovano prebivalište, u odluci Vlade je zapravo rečeno da su svi koji dolaze iz „žarišta” sada obavezni da idu u karantin.\nMeđutim, još uvek nisu objavljene informacije o tome ko je smešten u novim karantinskim objektima.\nKonfuzija se nastavila, jer su paralelno sa pritvaranjem ljudi koji su već ušli u Srbiju počele pristizati nove grupe ljudi - studenti koji studiraju u inostranstvu, pacijenti i radnici koji su izgubili posao i koji su ostali na aerodromima ili gradovima u inostranstvu dok Vlada nije poslala avione koji bi ih vratili.\nOvi novi dolasci automatski su prebačeni u karantinske objekte poput studentskih domova, a neki su bili smešteni u nekadašnjim prihvatnim centrima za migrante i izbeglice. Neki su tvrdili da im nije rečeno gde ih vode ili šta će biti sa njima.\nDržava je 21. marta produžila mere kućne izolacije na 28 dana za sve one koji dolaze u Srbiju iz takozvanih „žarišta”.\nPet dana kasnije, 26. marta, ukinute su oznake „žarišta” poput Italije i Irana, a rečeno je da se mere primenjuju na ljude koji stižu iz nedefinisanih „žarišta” koronavirusa. Takođe, bilo je moguće da se oni koji dolaze smeštaju u druge objekte, kao i u vojne šatore.\nOd početka aprila svi ljudi koji stižu u Srbiju iz inostranstva moraju u samoizolaciju 28 dana, a onima čija bi samoizolacija od 14 dana istekla do kraja marta, mera je produžena za još dve nedelje.\nPrema poslednjim podacima objavljenim na zvaničnom državnom sajtu Covid19, 5. aprila je u Srbiji bilo 74,694 ljudi u samoizolaciji.


Koronavirus u Srbiji (Foto Rojters)\nEpidemiološka situacija polako se popravlja, ali je broj ljudi na intenzivnoj nezi i dalje veliki. Kako se širenje virusa ne bi ponovo ubrzalo, potreban je neprekidan oprez.\nSve vakcine koje budu u upotrebi biće bezbedne\nPitanje imunizacije je značajno javozdravstveno pitanje. Kada i kako će da se uvede neka vakcina određuje protokol koji je baziran na stručnim elementima i potrebama za vakcinaciju, ističe Darija Kisić Tepavčević. Dodaje da, kada je u pitanju vakcina protiv kovida 19, u ovom momentu još nijedna vakcina nije napravljena. Kako kaže, svima treba da bude jasno da će sve vakcine koje budu u upotrebi proći sve bezbednosne kontrole.\n25.09.2020 Nastavlja se suđenje Nenadu Arsiću (298)\n25.09.2020 Nastava na daljinu iz ugla školskog psihologa (223)\n25.09.2020 Saslušana četiri svedoka u slučaju Nenada Arsića (205)\n25.09.2020 Posle više protesta, meštani Gračanice biće priključeni na novu kanalizacionu mrežu (203)


U ovom istorijskom trenutku je važno da sve demokratske zemlje Evrope pošalju jasnu poruku Rusiji i pozovu je na odgovornost, poručili su danas američki senatori Odbora za spoljne poslove Kris Marfi i Džin Šahin, kao i senator Odbora za oružane snage Tom Tilis i izrazili nadu da će se sa Srbijom raditi, kako bi sa SAD i UN zaustavila neopravdanu invaziju Rusije na Ukrajinu.\nPosle razgovora sa predsednikom Srbije Aleksandrom Vučićem senatori su održali konferenciju za medije u američkoj ambasadi na kojoj je Marfi istakao da je Srbija saveznik i partner Sjedinjenih Država, ali da razumeju da Srbija takođe ima dugu kulturnu i ekonomsku istoriju odnosa sa Rusijom:\n"Ovo je trenutak u kome postoji veliki rizik ako mi kao demokratska zajednica ne pošaljemo jedinstvenu poruku o posledicama ponašanja Rusije u Ukrajini. Vođenje ovog rata je bilo brutalno, demokratske nacije ne mogu tolerisati gađanje civila. I nadamo da ćemo biti uz Srbiju u narednim nedeljama i mesecima da pošaljemo ovu jasnu poruku Rusiji", rekao je Marfi.\nAmbasador Hil: Važna uloga Srbije u napretku Balkana; članovi Kongresa u poseti\n"Kao što je predsednik Srbije rekao, budućnost Srbije leži na zapadu sa ostatkom Evrope i ona se kreće u tom smeru - trgovinske veze, poslovne veze, investicije. Ako je to namera, onda svakako treba gledati i da imate spoljnu politiku koja je usklađena sa Evropskom unijom. Ono što se događa u Ukrajini je kršenje međunarodnih normi", istakla je senatorka iz nju Hempširai dodala da se ovom posetom naglašava važnost Zapadnog Balkana za SAD.\nOdgovarajući na pitanja novinara senator iz Konektikata Kris Marfi je rekao da su sa Vučićem razgovarali i o Kosovu, ali da će ove nedelje posetiti i Prištinu, gde će, kako je rekao izvršiti pritisak na kosovske vlasti da ispune obaveze iz sporazuma. On je istakao da su razočarani i što nema napretka u primeni briselskog sporazuma, iako već postoje uslovi za dugotrajan mir i za priznanje.\nHil: Ukrajinska kriza jedna od najdubljih u Evropi tokom mnogo godina\nNa pitanje o nabavci oružja od Kine, senator Marfi je rekao da na dugi rok svaka zemlja mora da donese odluku da li je dobro svoju bezbednost vezivati za Kinu.\n"Ako je namera da budete deo EU, onda nije u dugoročnom interesu da razvijate bezbednosne odnose sa Kinom", rekao je Marfi, dok je senator Tom Tilis, republikanac iz Severne Karoline, dodao da zemlja koja teži ka članstvu u EU iz tehničkih razloga treba da razmotri aspekte kupovine oružja iz Kine.\nAmerički senatori za Glas Amerike: Ekonomskom saradnjom protiv štetnog uticaja Rusije i Kine


Osvojite i proživite svoje snove u 2016. - Zdrava i prava\nBliži se Nova godina kada je pravi trenutak da podvučete crtu. Iako vam verovatno nije sve bilo potaman, možda imate neostvarene snove, propuštene prilike, pružamo vam sjajnu priliku da sve promenite. I to u svoju korist.\nNovogodišnja radionica “Živi svoje snove u 2016” Jelene Milanović, koja drži Access Consciousness tehniku i obuku za srećniji i ispunjeniji život, biće održana 25. decembra, a mi smo zajedno sa ovom divnom ženom u prilici da za naše tri čitateljke obezbedimo besplatno učešće.\nSve što je potrebno je da odgovorite na pitanje šta je energetski fejslifting o kome je naša sagovornica govorila u tekstu “Naučite da radite energetski fejslifting”.\nOdgovore šaljite na naš mejl office@zdravaiprava.com, pošaljite lične podatke i broj telefona, a mi ćemo nagrađene čitateljke obavestiti o tačnom terminu i mestu na kome će biti održana radionica.\nJelena je rođena u Beogradu ranih sedamdesetih. Išla je u školu “Pero Popović-Aga”, Drugu Beogradsku gimnaziju u Kameničkoj ulici, na PMF .. Sve je to doprinelo da danas budem to što jeste … i njena porodica, naravno.\n– Moj izbor je da radim sa ljudima koji žele da budu još bolje verzija sebe, a moj put je da podelim sa ljudima ono što sam naučila i što još uvek učim, a tiče se ličnog rasta, profesionalnog razvoja i rada na sebi. Jer … sve počinje od nas i sve je u nama. Energijama se igram, čitanjem se razvijam, pisanjem se izražavam, muzikom se nadahnjujem … Ja sam Ja … Uživam u učenju i ličnoj nadgradnji i uvek težim izuzetnosti. Volim Miku Antića, Leonarda Cohena, Stinga, Maryl Streep … Radim ono što najbolje umem i što volim i živim ono što radim – pomažem ljudima da budu NAJBOLJI KREATORI SVOG ŽIVOTA, jer … AKO MOGU JA MOŽE I SVAKO DRUGI- napisala jej u svojoj biografiji.


Instagram: 'Novim alatima u borbi protiv govora mržnje'\nIzvor: B92, 21.Apr.2021, 11:56\nFilter "zahteva za poruke (eng. message request)" može se uključiti ili isključiti u novom odeljku >> Pročitaj celu vest na sajtu B92 << aplikacije pod nazivom "skrivene reči (eng. hidden words)". Korisnici takođe mogu da prilagode sopstvenu listu na osnovu onoga što ne žele da vide. Kada je uključeno, uvredljive poruke će se prebacivati u zaseban direktorijum. Direktne poruke u ovoj fascikli su skrivene, što omogućava korisnicima da pregledaju poruke bez potrebe za čitanjem. Ako korisnik odluči da uđe u poruku, može je pročitati, izbrisati ili prijaviti.\nInstagram: Novim alatima u borbi protiv govora mržnje\nInstagram je najavio novu alatku koja će korisnicima omogućiti da automatski filtriraju zahtjeve za direktne poruke koji sadrže uvredljive reči, fraze i emodžije.


Primopredaja njemačke donacije - 53 isušivača vlage Kantonalnoj upravi civilne zaštite KS – poziv medijima | Vlada Kantona Sarajevo\nPrimopredaja njemačke donacije - 53 isušivača vlage Kantonalnoj upravi civilne zaštite KS – poziv medijima\nObavještavamo Vas da će sutra /četvrtak/, 02. decembra 2021. godine, u 12:30 sati delegacija Savezne Republike Njemačke i Njemačke Ambasade u Bosni i Hercegovini donirati 53 isušivača vlage iz prostorija u objektima pogođenih nedavnim poplavama u Kantonu Sarajevo.\nS obzirom na aktuelnu situaciju u KS vezano za saniranje šteta od posljedica nedavnih poplava ova prijateljska zemlja je odlučila donirati Kantonalnoj upravi civilne zaštite KS ove uređaje za isušivanje vlažnosti iz prostorija.\nPrimopredaji donacije koja će se upriličiti u prostorijama Kantonalne uprave civilne zaštite KS u ulici Fehima ef. Čurčića broj 1.\nPrimopredaji će prisustvovati:\n- Državni ministar za Evropu u Ministarstvu vanjskih poslova Savezne Republike Njemačke Michael Roth sa saradnicima Adisom Ahmetovićem, članom Bundestaga, i Christianom Hattendorffom, referent za Zapadni Balkan, te ambasadorica Njemačke u BiH Margret Uebber;\n- ministar unutrašnjih poslova KS Admir Katica, ministar komunalne privrede, infrastrukture, prostornog uređenja, građenja, i zaštite okoliša KS Enver Hadžiahmetović, ministrica za rad, socijalnu politiku, raseljena lica i izbjeglice Ivana Prvulović, ministrica za rad, socijalnu politiku, raseljena lica i izbjeglice, i ministar kulture i sporta KS Samir Avdić, predsjedavajući Gradskog vijeća Grada Sarajeva Jasmin Ademović, te gradonačelnica Grada Sarajeva Benjamina Karić;\n- direktor Kantonalne uprave civilne zaštite, u svojstvu domaćina, Dženan Brkanić sa saradnicima.


Prekinuto suđenje "veterničkog grupi"zbog zahteva odbrane za izuzećem sudskog Veća\n"Đura mutavi je\n... tvrde branioci za krunskog svedoka optužbe navodeći da se Miladin Suvajdžić lečio od narkomanije i epilepsije\nBEOGRAD - Suđenje "veterničkoj grupi" optuženoj za preprodaju droge, prekinuto je juče u Specijalnom sudu jer je odbrana zatražila izuzeće sudskog Veća i predsednika Okružnog suda nakon što je odbijen njihov predlog za neuropsihijatrijskim veštačenjem svedoka optužbe Miladina Suvajdžića-Đure Mutavog za koga su izjavili da je nesposoban da svedoči jer je mentalno oboleo.\nKao prilog svojim tvrdnjama, branioci prvookrivljenog Nenada Opačića i ostale osmorice optuženih, dostavili su sudu lekarske izveštaje iz 2000. i 2001. godine iz kojih se, kako su rekli, vidi da Suvajdžić lečio od narkomanije, epilepsije, "zbog čega ima paranoidne i suicidne ideje i ne može normalno da rasuđuje". Odbrana je zamerila specijalnom tužiocu na dodeljivanju statusa svedoka-saradnika Miladinu Suvajdžiću "koji će da presuđuje u svim sudskim procesima jer je reč o čoveku koji je ubio 17 ljudi pa samim tim predstavlja opasnost i za prisutne u sudnici".\n"Mutavi tri puta video Šiptara"\nAdvokat Ilija Radulović, branilac Nenada Opačića, izjavio je da je ceo proces "politička montaža", u kojoj se okrivljenima podmeću dokazi pomoću Suvajdžića, koji je Dušana Spasojevića Šiptara "video samo tri puta u životu". "Suvajdžić mog klijenta optužuje na osnovu nekih njegovih navodnih saznanja od Spasojevića, a ustvari on se samo viđao sa Milošom Spasojevićem zvanim Baron", rekao je Radulović.\nPosle većanja, sudija Dušan Vojnović odbacio je njihov zahtev uz obrazloženje da su im lekari Okružnog zatvora juče saopštili da je Suvjadžić zdravstveno sposoban da prati suđenje. Sudija Vojnović je pročitao i izveštaj neuropsihijatrijskog veštačenja od 23. jula prošle godine, za koji je rekao da je "vremenski svežiji" od onog kojeg ima odbrana, a u kojem se navodi da Suvajdžić nije duševno poremećen, da nije narkomanski ovisnik kao i da nije sklon patološkoj lažljivosti. Sudija je rekao i da je o psihičkom statusu Suvajdžića još navedeno da ima poremećen ritam govora i da su mu intelektualni kapaciteti u granicima normale.\nBranioci su posle toga zatražili saslušanje trojice lekara koji su sačinili izveštaj, rekavši da ono ima karakter veštačenja zbog čega se i oni moraju izjasniti na glavnom pretresu. Zamenik specijalnog tužioca Dimitrije Popov usprotivio se njihovom predlogu ističući da su ispunjeni svi zakonski uslovi za saslušanje Suvajdžića.\nKada je Veće odbilo i ovaj njihov predlog odbilo kao neosnovan, odbrana je zatražila njegovo izuzeće o čemu će se izjasniti Vrhovni sud Srbije. Branioci su stav sudskog Veća ocenili pristrasnim navodeći da su na taj način onemogućeni u pripremanju odbrane.\nUbistvo i pokušaj samoubistva u Ravnoj Dubravi\nPresuda suda u Ankoni: Vukašin Maraš oslobođen optužbi\nNiš: Uhapšene ubice Igora Todorovića\nSuđenje za klevetu po tužbi Ceptera\nOpljačkana filijala Rajfajzen banke u Novom Sadu\nMirko Vojnović u kritičnom stanju\nZahtev za izručenje Rašitija podnet pre nedelju dana\nDr Milan Zarubica izjavio: "Đinđić je tražio da se učlanim u DS"\nUmalo tragedija u kragujevačkom noćnom klubu\nNovi detalji o tragediji u Žitorađi


Advokatska kancelarija Vuković i partneri želi vam... - Vuković i partneri\nAdvokatska kancelarija Vuković i partneri želi vam srećnu 2021. godinu!\nU toku 2020. godine zajednički smo se suočili sa velikim izazovom, uprkos tome, nastavili smo da negujemo ideju zajedničkog stvaranja tima sa svojim klijentima, sposobnost prilagođavanja novim uslovima kao i nastojanje da dosežemo visoke standarde u poslovanju. Ove vrednosti učinile su da odolimo svim problemima i uz predan rad, stvarajući atmosferu poverenja i podrške, našim klijentima obezbedimo sigurnost i uslugu najvišeg kvaliteta.\nPonosni smo na rezultate koje smo zajedno sa vama ostvarili, i još jednom, pokazali da, uprkos svim okolnostima, izvanredni ishodi ne izostaju.\nNastavićemo da verujemo u vas, u nas i u zajednički tim koji će nesumnjivo, uz zdravlje, sreću i uspeh koji vam želimo, proizvoditi najvišu vrednost i u narednoj godini.


nedelja, 18 april 2021 20:45\nU nešto više od 4 meseca zabeleženo je više smrtnih slučajeva nakon vakcinisanja protiv COVID-a koje su promovisane kao „sigurne i efikasne“ nego što je bilo u prethodnih 13 i više godina.\nCDC je danas objavio da su smrtni slučajevi prijavljeni Sistemu za prijavljivanje neželjenih događaja vakcinisanja (VAERS), (američkoj bazi podataka) koja prati povrede i smrti uzrokovane vakcinama, sada premašili 3000 smrtnih slučajeva od decembra 2020, kada su Fajzer i Moderna dobili odobrenje za hitnu upotrebu (EUA) od strane FDA.\nTo je broj smrtnih slučajeva prijavljen na sajtu CDC, na njihovoj "Nuspojave nakon COVID-19 Vakcinacije" stranici .\nCDC želi da javnost pomisli da je to beznačajan broj, budući da je do sada dato više od 189 miliona doza COVID-19 vakcina.\nAli ovih 3.005 smrtnih slučajeva sada premašuje ukupan broj smrtnih slučajeva nakon SVIH vakcinacija od avgusta 2007. do kraja novembra 2020., neposredno pre početka COVID vakcinisanja.\nTo je vremenski period od preko 13 godina, sa 3.001 smrtnim slučajem nakon SVIH vakcinisanja primijenjenih u tom vremenskom okviru.\nPREPORUKA ZA VAS « 35-godišnja medicinska sestra umire nakon Fajzerove vakcine u Velikoj Britaniji Kanadski policajci odbijaju nasumično zaustavljanje automobila i traženje da ljudi opravdaju svoje pravo na boravak na otvorenom »


Snijeg odgodio početak nastave u svim školama u USK - Kozarac.ba\nSnijeg odgodio početak nastave u svim školama u USK\nUsljed obilnih snježnih padavina koje su pogodile regiju Bosanske krajine, Ministarstvo obrazovanja, nauke, kulture i sporta Unsko-sanskog kantona prolongiralo je trajanje zimskog raspusta za još jednu sedmicu, tako da će nastava započeti u ponedjeljak 30. januara.\nMinistarstvo obrazovanja, nauke, kulture i sporta USK poslalo je danas obavijest svim osnovnim i srednjim školama na prostoru ovog kantona o produženju zimskog raspusta za još jednu sedmicu.\n“Zbog vremenskih nepogoda zimski raspust za učenike osnovnih i srednjih škola Unsko-sanskog kantona produžava se za jednu sedmicu. Nastava u drugom polugodištu počinje u ponedjeljak 30. januara”, navodi se u saopćenju kojeg potpisuje ministar Adis Muharemović.\nSnijeg na sjeverozapadu Bosne neprestano je padao posljednjih 48 sati, a jutros su u Bihaću izmjerena 54 centimetra snježnog pokrivača. Slična situacija je i u drugim općinama Unsko-sanskog kantona.\nZbog ugaženog snijega i leda na kolovozima, saobraćaj se odvija otežano na svim magistralnim, regionalnim i, posebice, lokalnim putnim pravcima u Unsko-sanskom kantonu, te sve dežurne ekipe aktivno rade po terenima.


! /Netanyahu zabrinut: Nakon smjene Boltona i dalje očekujem tvrd stav prema Iranu / Radio Sarajevo\n! / Netanyahu zabrinut: Nakon smjene Boltona i dalje očekujem tvrd stav prema Iranu\n12. 09. 2019. u 08:10:00 Radiosarajevo.ba\nSpominjući nove američke sankcije protiv iranske Revolucionarne garde koje su najavljene nakon smjene Boltona u utorak, Netanyahu je za izraelsku televiziju Kanal 20 rekao da „ne sumnja da će u svakoj situaciji predsjednik (Donald) Trump i njegova administracija imati veoma, veoma tvrd stav prema Iranu“, prenio je Reuters.\nIransko ministarstvo vanjskih poslova saopćilo je da su planovi izraelskog premijera Benjamina Netanyahua da anektira dolinu Jordana i njegove česte optužbe protiv Teherana bili „zavjera za pobjedu na izborima“.\n„Netanyahu traži glasove da bi ostao na vlasti preko optužbi Irana, a kasnije i objavama zlonamjernih namjera da anektira drugi dio Palestine“, izjavio je glasnogovornik ministarstva vanjskih poslova Irana Abbas Mousawi, prenosi Reuters.\nTagovi: Izrael Iran SAD Donald Trump Benjamin Netanyahu odnosi\nVideo / Pogledajte kako izgleda kada Amerikanci bace 40 tona bombi na otok pun ISIS-ovaca


milan bozovic 22.10.2021. 21:08h 21:15h\nDom zdravlja na Limanu od sutra ponovo prima pacijente\n- Dana, 23. oktobra 1978. godine otvoren je ovaj objekat Dom zdravlja, a danas posle 43 godine on dobija novo ruho. Mi smo svesni da pored svih građevinskih radova i opreme, srce sistema ipak predstavljaju ljudi koji u njemu rade i ja imam potrebu da im se zahvalim za sve što rade. Nikada se nisu žalili, ni kada smo se svi zajedno suočavali sa izazovima u organizaciji rada za vreme pandemije korona virusa, a bez najvećeg objekta Doma zdravlja. Mislim da danas imamo najlepši objekat Doma zdravlja u Srbiji, pa čak i u regionu. Hvala predsedniku Republike Srbije. Za ovaj projekat smo dobili sredstva iz republičkog budžeta, a trudili smo se da kao Grad budemo solidarni partner i finansiramo sve ono što je potrebno. Ovo je veliki dan za Novi Sad, realizovali smo investiciju od skoro milijardu dinara, ali svaki dinar koji je dat za zdravlje naših građana ima smisla i nije uzaludan – izjavio je gradonačelnik Vučević.\nDirektorka Republičkog fonda za zdravstvo Sanjom Radojević je naglasila da je fascinirana izgledom objekta i energijom, optimizmom i toplinom zaposlenih. Prema rečima direktora Doma zdravlja „Novi Sad“ Veselina Bojata svi koji su učestvovali u realizaciji ovoh+g projekta vodili su se idejom o boljem javnom zdravstvu, boljim uslovima i dostupnosti svima.\nLimanski objekat Doma zdravlja “Novi Sad” počinje da radi sutra, od 8 do 14 časova primaće građane starije od 65 godina koji će imati priliku da urade preventivne preglede kod lekara opšte prakse, izmere visinu krvnog pritiska i urade kompletnu krvnu sliku i analizu nivoa šećera u krvi, a od ponedeljkom sve službe rade punim kapacitetom.


MERKEL BRANI ATINU: EU ne može da dozvoli da Grčka upadne u haos zbog migranata! - Kurir\nKancelarka kritikovala i Austriju Kancelarka kritikovala i Austriju MERKEL BRANI ATINU: EU ne može da dozvoli da Grčka upadne u haos zbog migranata!\n01:08, 29.02.2016. 14\n"Ono što se dogodilo je tačno ono čega smo se pribojavali - da je zemlja (Grčka) ostavljena sama sa svojim problemima, a to ne možemo dozvoliti", kazala je Merkel u opširnom intervjuu za ARD, posvećenom izbegličkoj krizi. Merkel, koja je često dolazila u sukob sa Aleksisom Ciprasom zbog zahteva da Atina sprovede stroge mere štednje, rekla je da je sada u bliskom kontaktu sa grčkim premijerom oko priliva izbeglica. Nemačka kancelarka je istakla da priliv izbeglica može da se smanji jačanjem spoljnih granica EU, patrolama NATO brodova u Egeju da bi se zaustavili čamci sa izbeglicama iz Turske, i sporazumom EU i Ankare.\n"Međutim, mnogi ne veruju u to i kažu 'pa, ko zna da li će to dati rezultate'. Ako se tako prilazi problemu, onda stvarno neće uspeti", ocenila je Merkel. Povodom odluke istočnoevropskih zemalja koje su pojačale kontrolu na granici, Merkel je rekla da je problem u tome što su oni "delovali nezavisno i jednostrano". "Grčka je jednostvno ostavljena po strani. Granica je obezbeđena sa makedonske strane, a da niko nije razgovarao sa Grčkom o tome da li ona želi da obezbedi svoje granice", kazala je Merkel. Merkel je navela da odgovornost Nemačke nije da "reši problem na račun druge zemlje, već zajedno sa drugim zemljama".\n"To je ono što smo uradili u evrokrizi i to sad moramo da uradimo i u izbegličkoj krizi", naglasila je nemačka kancelarka. Merkel je navela da je optimista po pitanju rešavanja izbegličke krize i poručila, kako je naveo AFP, neuobičajeno strastveno da je njena "prokleta dužnost i obaveza da učini sve što je moguće za Evropu da bi se pronašao jedinstven put". AFP napominje da je u Grčkoj poraslo ogorčenje nakon što je Beč uveo dnevna ograničenja za tražioce azila, a Makedonija, Srbija, Hrvatska i Slovenija pooštrile uslove za ulazak u zemlju.\nSVETSKI SKANDAL I BRUKA! Evo kako su na državnoj televiziji u Saudijskoj Arabiji prikazali Merkelovu\nNEMAČKI MINISTAR POLICIJE MIGRANTIMA: Skinite burke, čitajte GETEA i intergrišite se što pre


Sreda, 1. novembar 2006.\n14. sednica Pododbora za prava deteta\nPododbor za prava deteta održao je, u formi okruglog stola na temu nasilja nad decom, Četrnaestu sednicu 1. novembra.\nSednicu je otvorila Živodarka Dacin, predsednica Pododbora. Pozdravila je predsednika Narodne skupštine, prisutne narodne poslanike, ministre u Vladi Republike Srbije, predstavnike ambasada, nevladinih organizacija i, posebno, predstavnike medija i zahvalila im se na pozitivnoj prezentaciji problema kojima se Pododbor bavi.\nOna je naglasila da nasilje nad decom postoji u svim zemljama. Posebno je istakla države u kojima je bilo ratnih dešavanja, u kojima deca žive kao izbeglice ili raseljena lica. Najveći problem je što su ta deca nevidljiva i društvo mora da uradi sve da njihove probleme učini vidljivim, rekla je predsednica Pododbora.\nŽivodarka Dacin podsetila je na aktivnosti Pododbora u zakonodavnoj delatnosti od njegovog formiranja i izrazila zadovoljstvo što su članovi Pododbora uzeli učešće u izradi Predloga zakona o zaštiti prava deteta. Organizovani su i okrugli stolovi na temu inkluzivnog obrazovanja. Takođe je rekla da narodni poslanici podržavaju predlog da Pododbor za prava deteta preraste u Odbor, čime bi se doprinelo njegovoj efikasnosti.\nPrisutne je pozdravio i predsednik Narodne skupštine Predrag Marković i rekao da je ključno da se celo društvo, svi segmenti, uključe u borbu protiv nasilja nad decom. U Domu Narodne skupštine, najvišem zakonodavnom i jedinom ustavotvornom telu, zastupljeno je najviše segmenata društva, i u njemu treba da se čujemo, dogovorimo i podsetimo svega, dobrog i lošeg, što je već urađeno. On je podsetio na dokumente usvojene i potpisane u Domu Narodne skupštine, kao i na to da je Predlog zakona o zaštiti prava deteta u skupštinskoj proceduri.\nPredsednik Marković je istakao problem vidljivosti i prepoznavanja kršenja dečijih prava i nasilja nad decom, tim pre što se ono događa u zatvorenim sredinama koje bi decu trebalo da štite. Potrebno je da se na svim nivoima radi na prepoznavanju nasilja, u školama, predškolskim ustanovama, sa roditeljima i medijima. Upozorio je na to da deca svet oko sebe prihvataju kao prirodan da bi se odbranila i zato prepisuju modele ponašanja za koje smo mi odgovorni.\nPredsednik Narodne skupštine pozvao je prisutne da svako učini koliko može da bismo, kao društvo, stali na put nasilju koje nam svakodnevno preti.\nMinistar prosvete i sporta informisao je prisutne o praktičnim aktivnostima na zaštiti dece, sprovedenim u protekle dve godine. Najpre je formiran Savet za prevenciju pri Ministarstvu prosvete, koji je organizovao veliki broj seminara, pre svega u većim gradovima, a objavljen je i veći broj publikacija na temu nasilja nad decom. Savet je, u saradnji sa Defektološkim fakultetom i Društvom pedagoga Srbije, pokrenuo pitanje povećanja broja školskih policajaca, a u saradnji sa UNICEF-om pokrenuta je akcija „Škola bez nasilja“ za koju se prijavilo preko 100 škola u Srbiji. Posebno je značajan seminar za školske policajce, na kome su im predstavljena pedagoška znanja, neophodna za rad sa decom.Sklopljen je Sporazum sa Britanskim savetom, koji u stvari predstavlja niz uputstava porodicama i školama, šta ko radi na sprečavanju nasilja nad decom.\nMinistar Vuksanović podsetio je na akcije organizovane u cilju sprečavanja nasilja u školama, „Marš ljubavi i tolerancije“ i „Čas ljubavi i tolerancije“, kao i na akciju „Gde je sada vaše dete“.\nEn Liz Svenson, direktorka UNICEFa, predstavila je Studiju „Nasilje nad decom“. Ona je govorila o fizičkom i psihičkom nasilju i zanemarivanju dece i kao poseban problem istakla to što je u većini zemalja društveno prihvatljivo udaranje dece. Najveći deo nasilja događa se u porodici i institucijama, tamo gde bi trebalo da se o deci brine, od strane osoba koje deca vole i za koje su vezana. U uzrastu od 6 do 16 godina oko 40 odsto dece doživljava nasilje, dok je u uzrastu do dve godine taj procenat još veći. Studija obuhvata 12 preporuka kojima bi se osiguralo sprečavanje nasilja nad decom. Neophodno je usvojiti nacionalnu strategiju i osigurati njenu primenu.\nMinistar zdravlja i predsedavajući Saveta za prava deteta govorio je o regionalnim konsultacijama na temu prevencije nasilja i Nacionalnom planu akcije za decu iz 2004. godine. On je rekao da je zaštita dece jedan od glavnih prioriteta u narednih 10 godina. Pohvalio je napore lokalnih samouprava na izradi lokalnih planova za decu, koji se za sada sprovode u Kragujevcu, Pirotu i Sjenici, a pripremaju u više gradova Srbije. Ministar je istakao da je neophodna revizija svih zakona koji se tiču dece, kao i da je neophodno uložiti sva sredstva da bi se stvorilo društvo kakvo naša deca zaslužuju.\nDirektor organizacije Save the children Sajmon Burdet rekao je da je nasilje nad decom univerzalni problem. Izneo je uznemirujuće podatke o broju dece koja su verbalno i fizički maltretirana, seksualno zlostavljana, koja su svedoci nasilja u porodici, koja se leče ili umiru od posledica nasilja i koja su žrtve trgovine ljudima. Kao posebne teme je izdvojio fizičko nasilje i ponižavajuće kažnjavanje, psihičko nasilje i problem dece u sukobu sa zakonom.\nPrisutnima su se obratili Marija Brđović i Željko Antić, koji su učestvovali u izradi nacrta Studije pisane jezikom deteta, koja je nastala istovremeno sa zvaničnom Studijom.


Jeftini letovi iz Rundu do Valisa i Futune - Avio karte Rundu Valis i Futuna - eSky.rs\nAvio karte iz Rundu\nAvio karte iz Rundu do Valisa i Futune\nPretražite letove iz Rundu do Valisa i Futune\nProverite najbolje prilike za letove iz Rundu do Valisa i Futune\n✔ Postoje li posebne ponude za letove iz Rundu do Valisa i Futune na eSky.rs?\n✔ Mogu li se pobrinuti za osiguranje prilikom rezervacije leta iz Rundu do Valisa i Futune?\n✔ Ako rezervišem let iz Rundu do Valisa i Futune, mogu li da rezervišem ujedno i smeštaj?\n✔ Koje avio-kompanije nude letove iz Rundu do Valisa i Futune?\nBudite sigurni, da na eSky.rs ponuda letova iz Rundu do Valisa i Futune uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Namibija Jeftini letovi iz Namibija Jeftini letovi za Valvis Bej Jeftini letovi iz Valvis Beja Jeftini letovi za Bukaramangu Jeftini letovi iz Bukaramange\nJeftini letovi do Nigera Jeftini letovi iz Nigera Jeftini letovi do Lar Larestan Jeftini letovi od Lar Larestan


Крађом костију прикриван злочин | Јадовно 1941. – КУЛТУРА СЈЕЋАЊА\nčlanovi porodica poginulih, saborci, boračka i opštinska delegacija, sastavljena od srpskih predstavnika vlasti, položile su cveće i zapalili sveće na Vojničkom groblju u Bratuncu, gde je sahranjen najveći broj nastradalih i na srpskim stratištima u Biljači i Sasama. Deset naknadno ekshumiranih tela 10. juna 2010. godine sahranjeno je – sedam na Vojničkom groblju u Bratuncu, jedan muškarac je po želji porodice sahranjen u porodičnom groblju na Zalazju gde je pre 20 godina pao u zarobljeništvo braneći svoje selo i porodicu, a dvoje identifikovanih prevezeni su u Srbiju i sahranjeni u mestima gde im žive porodice.\nPorodice stradalih Srba, koji su pre više od dve godine ekshumirani u srebreničkom selu Zalazje, tvrde da su u Centru za identifikaciju u Tuzli ukradene kosti skeleta da bi prikrili zločin koji je počinjen nad zarobljenim Srbima. Staka Cvjetinović, supruga pronađenog Ivana, smatra da su u tuzlanskom Centru za identifikaciju otuđene polomljene kosti sa skeleta da bi se prikrio dokaz da su zarobljenici prebijani i masakrirani.\n– Od bivših komšija Bošnjaka, koji su proveli rat u Srebrenici, saznali smo da su zarobljenici mučeni u zgradi Policijske stanice u Srebrenici i ispred tog objekta, i da su tako isprebijani i izmrcvareni odvezeni na Zalazje, gde su poklani i pobijeni na svirep način – ispričala je Cvijanovićeva.\nOna kaže da su od skeleta odvojene polomljene kosti, iako su bili kompletni pri ekshumaciji pre dve godine iz masovne grobnice u Zalazju, odakle su odvezeni na identifikaciju u Tuzlu.\nSlađana Jeremić, ćerka ubijenog Nedeljka Gligića, kaže da su porodice ekshumiranih dobijale anonimne pozive i informacije iz Tuzle o identifikaciji ekshumiranih posmrtnih ostataka.\n– Zbog toga smo zahtevali da se identifikacija obavi u Republici Srpskoj, što je nakon mnogo problema i opstrukcije učinjeno 7. marta ove godine kada su skeleti prevezeni u Spomen kosturnicu Miljevići u Istočnom Sarajevu – navodi Jeremićeva.\nPorodice su iscrpljene višegodišnjom neizvesnošću, lutanjem i traženjem svojih nestalih članova kao i istine o načinu njihovog pogubljenja, kako bi posle 20 godina konačno pronašli smiraj, naglašava kćerka ubijenog Nedeljka Gligića.\nPorodice poginulih su tražile informaciju u kakvom su stanju skeleti i zašto se identifikuje kost po kost kada su sa Zalazja odvezeni kompletni skeleti, ali odgovor od Tuzlanskog i Tužilaštva BiH nikada nije stigao.\n– To nas je navelo na zaključak da je došlo do otuđivanja delova skeleta kako bi se prikrio način pogibije i mučenja ovih paćenika. Kasnije smo iz Lukavice dobili podatke da nekim skeletima fale delovi kičmenog stuba ili neke druge kosti i porodice se pitaju gde su nestale kada se zna da su sa Zalazja odvezene u Tuzlu – pita Jeremićeva.


Pobede Majorke i Kadiza za opstanak u Primeri (VIDEO) - SPORTSKI ŽURNAL\nU drugoj španskoj ligi će od sledeće sezone igrati i Granada\nFOTO: EPA/D. Agilar\nFudbaleri Majorke izborili su opstanak u španskoj La Ligi, pobedivši večeras u gostima Osasunu sa 2:0, u poslednjem, 38 kolu.Strelci za Majorku bili su Anhel u 47. i Klemen Grenijer u 83. minutu.\nMajorka je zabeležila 10. pobedu u prvenstvu i sa 39 bodova sezonu završila na 16. poziciji. Osasuna je prvenstvo okončala na 10. mestu sa 47 poena.\nOpstanak je u poslednjem kolu obezbedio i Kadiz, pobedivši u gostima Alaves sa 1:0.\nStrelac pobedonosnog gola za Kadiz bio je Čoko Lozano u 76. minutu.\nKadiz je osvojio 39 poena, i sezonu okončao na 17. poziciji, prvoj iznad zone ispadanja. Alaves je upisao 23. poraz u prvenstvu i sa 31 bodom zauzeo poslednje, 20. mesto i od sledeće sezone će nastupati u nižem rangu takmičenja.\nU drugoj španskoj ligi će od sledeće sezone igrati i Granada, koja je večeras na svom terenu odigrala nerešeno protiv Espanjola 0:0.\nGranada je završila sezonu na 18. mestu sa 38 bodova, jednim manje od Hetafea, Majorke i Kadiza koji su izborili opstanak. Espanjol je na 14. poziciji sa 42 poena.\nFeliks: Odlazak iz Atletika nije opcija\nBarselona poslala ultimatum Dembeleu: Da ili ne do 30. juna


Održano regionalno takmičenje "Misli mine"\nI. Sarajevo 06.12.2013 15:08\nUčenici Osnovne škole „Sveti Sava“ iz Rogatice pobjednici su regionalnog takmičenja „Misli mine“ iz Programa upozoravanja na opsanost od mina, koje je organizovao Crveni krst. Na takmičenju je učestvovo devet ekipa učenika osnovnih škola sa područja sarajevsko-romanijske regije.\n"Čaj od jasmina" kao anti-stres terapija\nI. Sarajevo 06.12.2013 15:03\nNa sceni Kulturnog centra Istočno Novo Sarajevo trećeg dana 18. Međunarodnog festivala malih scena monodrama Srpske nastupila je Jovana Đorić u monodrami „Ja kao gola“ i glumci Pozorišta na Terazijama sa predstavom „Čaj od jasmina“.\nPovećan broj registracije preduzetničkih radnji\nI. Sarajevo 05.12.2013 16:38\nU Republici Srpskoj od 2. decembra primjenjuje se novi model poslovne registracije tzv., jednošalterski sistem. U cilju poboljšanja poslovnog ambijenta i same registracije preduzeća vladaOpširnije »\nHronika drugog dana 18. MEFEMM-a\nI. Sarajevo 05.12.2013 16:33\nGlumac Radoslav Milenković sinoć je na Maloj sceni kulturnog centara Istočno Novo Sarajevo odigrao 1434 put monodramu „Naši dani“. Nakon monodrame glumci Narodnog pozorišta Republike Srpske odigrali su predstavu „Žiranti“.\nI. Sarajevo 05.12.2013 16:23\nMeđunarodni dan volontera proglasila je skupština Ujedinjenih nacija 17. decembra 1985 godine. Od tada se svake godine 5. decembar obilježava kao međunarodni dan dobrovoljnog rada za ekonomski i društveni napredak zajednice. Cilj volonterizma je dobrovoljni rad učiniti vidljivim na lokalnoj, nacionalnoj i međunarodnoj osnovi. Dan volontarizma prigodnim preformansom danas su u Istočnom Sarajevu obilježili učenici srednje škole “28 juni”, Srednjoškolskog centra Istočna Ilidža i NVO Motus Adulescenti iz Istočnog Novog Sarajeva\nPočeo 18. MEFEMM\nI. Sarajevo 04.12.2013 16:56\nSinoć je u Kulturnom centru Istočno Novo Sarajevo počeo 18. Međunarodni festival malih scena monodrama Srpske. Festival je otvorio ministar prosvjete i kulture Republike Srpske Goran Mutabdžija.Opširnije »\nSve spremno za zimsku sezonu na Jahorini\nI. Sarajevo 04.12.2013 15:32\nPovodom početka predstojeće zimske sezone na inicijativu direktora Olimpijskog centra "Jahorina " Nevena Ćosovića danas je u hotelu Bistrica održan sastanak kome su prisustvovali načelnik CJB Istočno Sarajevo Radenko Vasiljević sa saradnicima i načelnik opštine Pale Miodrag Kovačević Na sastanku je bilo riječi o pripremama za zimsku sezonu sa aspekta bezbjednosti te usklađivanju zajedničkih aktivnosti.\n"Filmoteka" u čast Njegoša i Stefana Nemanje\nI. Sarajevo 04.12.2013 14:29\n"Kinoteka Republike Srpske", u saradnji sa "Jugoslovenskom kinotekom" iz Beograda, organizovala je, na Palama "Filmoteku" povodom dva velika jubileja – 900 godina od rođenja Stefana Nemanje i 200 godina od rođenja Petra Drugog Petrovića NJegoša. Filmoteka počinje večeras u 18 časova.\nPočeo festival ruske muzike\nI. Sarajevo 03.12.2013 15:33\nSinoć je na Muzičkoj akademiji Univerziteta u Istočnom Sarajevo počeo Koral festival, tokom kojeg će umjetnici iz Rusije, Srbije i Bosne i Hercegovine predsatviti dio ogromnog ruskog muzičkog blaga. Festival koji će trajati do 6. decembra otvorio je zamjenik Zamjenik ruskog ambasadora u BiH Aleksej Kerestedžijanc.\nI. Sarajevo 03.12.2013 15:14\nPovodom predstojećeih novogodišnjih i božićnih praznika Ministarstvo unutrašnjih poslova Republike Srpske tokom mjeseca decembra organizuje akciju koja ima za cilj da upozori građane na opsanosti koje prijete od upotrebe pirotehničkih sredstava i nezakonite upotrebe vatrenog oružja. Osim podjele materijala građanima, pripadnici centra održaće predavanja u osnovnim i srednjih školama. Prvo predavanje održano je danas u Osnovnoj školi „Petar Petrović Njegoš“.


Borovac-Rousson: Regionalna saradnja nema alternativu\nJačanje regionalne saradnje je ključni faktor za stabilnost ne samo Bosne i Hercegovine nego i cijelog regiona i osnov za evropske integacije. Ovo je na današnjem sastanku sa ministricom za ljudska prava i izbjeglice Bosne i Hercegovine Semihom Borovac poručio francuski ambasador u našoj zemlji Guillaume Rousson.\nZajednički je ocjenjeno kako je regionalna saradnja u interesu svih zemalja ne samo regiona nego i Evropske unije te da ona nema alternativu što je potvrđeno i kroz Berlinski proces ali i posljednji Samit lidera Evropske unije i zemalja Zapadnog Balkana u Trstu.\nMinistrica Borovac je govoreći o aktivnostima Ministarstva istaknula kako je prioritet rješavanje pitanja izbjeglica i raseljenih osoba, prvenstveno hiljada onih koji i danas žive u nehumanim uslovima kolektivnih centara u našoj zemlji.\nKao posebno važno pitanje Borovac i Rousson su istaknuli promociju i zaštitu ljudskih prava s akcentom na sprječavanje svakog vida diskriminacije, a pogotovo one koja je usmjerena prema povratnicima kao najugroženijoj kategoriji stanovnika u našoj zemlji.\nMinistrica se zahvalila na podršci i uspješnoj saradnji koja je ostvarena sa bivšom ambasadoricom Republike Francuske u našoj zemlji Claire Bodony izrazivši nadu da će ta saradnja biti jednako kvalitetno nastavljena i sa ambasadrorom Roussonom.


Štampanje publikacije na stonom štampaču - Publisher\nŠtampanje publikacije na stonom štampaču\nVeze ka dodatnim informacijama o tome kao da odštampate različite verzije iste publikacije na istom listu papira, kako da odštampate kopije različitih publikacija na istom listu papira i kako da odštampate dvostrane (obostrane) kopije potražite u odeljku Takođe pogledajte.\nŠtampanje jedne ili više kopija publikacije\nU grupi Kopije unesite željeni broj kopija.\nIzaberite druge željene opcije, a zatim kliknite na dugme Odštampaj.\nU dijalogu Štampanje izaberite karticu Postavke publikacije i papira.\nU grupi Opseg štampanja izaberite opciju Stranice.\nU okvir za tekst upišite broj prve stranice koju želite da odštampate, zatim crticu, a potom poslednju stranicu opsega koji želite da odštampate, na primer, 2-4.\nUpišite isti broj u polja Od i Do kako biste odštampali samo jednu stranicu.\nU grupi Opseg stranica izaberite opciju Stranice.\nU okvir za tekst upišite broj prve stranice koju želite da odštampate, zatim zarez, a potom upišite sledeću stranicu koju želite da odštampate. Učinite isto za svaki broj stranice koju želite da odštampate, na primer 2,4,6,8.\nMenjanje broja kopija koje se štampaju na listu papira\nAko štampate nalepnice ili vizitkarte, podrazumevana opcija će biti Više kopija po listu. Korišćenjem ove opcije možete da podesite vođice margina da biste povećali ili smanjili broj kopija publikacije koje mogu na stanu na jedan list papira. Na primer, ako publikacija vizitkarte sadrži dve stranice – svaka stranica sadrži različitu vizitkartu – a vi ste izabrali ikonu Više opcija po listu i tri kopije, biće odštampano ukupno šest kopija – po tri kopije svake od dve različite vizitkarte .\nOtvorite publikaciju koju želite da odštampate, na primer nalepnicu.\nIzaberite ikonu Jedna stranica po listu.\nIzaberite ikonu Više kopija po listu.\nAko želite da odštampate jednu stranicu publikacije po listu na određenom mestu, izaberite ikonu Više kopija po listu, a zatim promenite položaj publikacije na stranici tako što ćete podesiti opcije redova, kolona i vrednosti horizontalnog i vertikalnog razmaka u odeljku Još opcija štampe. Ova opcija je dostupna za publikacije čija je veličina stranice manja od veličine papira, kao što su oglasi, vizitkarte i zahvalnice.\nDa biste lakše poravnali publikaciju za proizvod određenog proizvođača ili štampanje više kopija publikacije na jednom listu papira, uključite oznake za izrezivanje.\nPodešavanjem margina i horizontalnih i vertikalnih razmaka možete da promenite broj kopija koje će stati na list papira.\nU odeljku Još opcija štampe postupite na neki od sledećih načina:\nSmanjite vrednosti u poljima Bočna margina i Horizontalni razmak da biste povećali broj kopija koje će se uklopiti. Možda će takođe biti potrebno da prilagodite vrednost za vertikalni razmak.\nPovećajte vrednosti u poljima Bočna margina, Horizontalni razmak i Vertikalni razmak da biste smanjili broj kopija koje će se uklopiti.\nKada promenite margine i razmake, u prozoru Pregled biće prikazano koliko kopija staje na list papira.\nSavet : Ako publikaciju želite da odštampate na proizvodu određenog proizvođača – na primer, list nalepnica – pokušajte da je odštampate na praznom listu papira da biste se uverili da će biti ispravno poravnata na proizvodu. Veze ka dodatnim informacijama o tome potražite u odeljku Takođe pogledajte.


Svaka treća Novosađanka ne ide ginekologu dve godine | Sindikat Osnovnog suda Novi Sad\nSvaka treća Novosađanka nije išla ginekologu više od dve godine, a čak 18 odsto njih posećuje ginekologa jednom u nekoliko godina.\nSkoro svaka druga stanovnica Novog Sada mlađa od 30 godina (48 odsto) odlazi na ginekološke preglede na svakih šest meseci, dok to čini samo pet odsto žena starijih od 50 godina.\nIstovremeno, kako je utvrđeno anketom, čak 17 odsto žena mlađih od 30 godina i isto toliko njih starosne dobi između 30 i 40 godina odlaze ginekologu jednom u nekoliko godina.\nIstraživanje je pokazalo i da sedam odsto ispitanica ima nekoga u porodici ko je bolovao od karcinoma grlića materice, a jedanaest odsto njih je u dodatnom riziku od tog karcinoma jer je lečeno od virusnih infekcija na genitalnim organima.\nEvropska nedelja prevencije raka grlića materice se ove godine obeležava od 20. do 26. januara.\nPokrajinska sekretarka za zdravstvo, socijalnu politiku i demografiju prof dr Vesna Kopitović istakla je da se svake godine u Srbiji otkrije novih 1400 žena koje dobiju rak grlića materice, a da 400 žena umre od ove bolesti. U Vojvodini se na svakih 46 žena kod jedne dijagnostikuje rak grlića materice.\n“Ovo su poražavajući podaci budući da se radi o bolesti koju možemo da dijagnostifikujemo i lečimo. Potrebno je 10 minuta da se obavi PAPA test, međutim problem je što je odziv žena na ginekološke preglede bio na vrlo niskom nivou tokom proteklih godina” izjavila je Kopitović i dodala da će zadatak Pokrajinskog sekretarijata za zdravstvo, socijalnu politiku i demografiju biti da objasni šta je prevencija i koliko je u tom smislu važna vakcinacija.\nNacionalni program vakcinacije protiv HPV virusa za koji se zna da je uzročnik raka grlića materice se već primenjuje u 160 zemalja, od čega su 40 u okruženju, a u Srbiji je predviđeno da ovaj program bude uveden 2016. godine.


Merkelova dobila 11. počasni doktorat - Grad Prijepolje\nGrad Prijepolje > Vesti > Svet > Merkelova dobila 11. počasni doktorat\nMerkelovoj, koja je doktor fizike, ovo je 11. počasni doktorat, navode mediji.\nKada je reč o kancelarima – sadašnjim i bivšim- i njihovim doktoratima – stvarnim i počasnim – socijaldemokrata Helmut Šmit (95) je pre nekoliko dana takođe dobio počasni doktorat Univerziteta u Atini, što je njegov 24. po redu počasni doktorat.\nU obrazloženju pocasnog doktorata atinski univerzitet je, pre par dana, naveo da je Šmit primer poliltičke ličnosti koja je godinama besprekorno služila idealu evropske integracije.\nŠmit je svoj prvi počasni doktorat zaradio 1973. godina na američkom univerzitetu u Karolini, a zatim su došle titule sa univerziteta u Baltimoru, pa sa Oksforda, Kembridža, Sorbone, iz Belgije, Tokija, Hirošime, Potsdama, Haife….\nNe samo njegove socijaldemokrate, koje danas vladaju Nemačkom sa demohrišćanima, kancelara Merkelove, već i sami Nemci govore da im je Šmit ostao u lepoj uspomeni i svaki četvrti, pokazala je jedna anketa instituta „Forsa“ gradjanin 82-milionske nacije smatra da je ovaj socijaldemokrata najznačajniji kancelar u posleratnoj istoriji države.\n„Sigurnost, umesto poduhvata“ – mogao bi biti moto, zbog koga su mu Nemci ukazali poštovanje, kao najznačajnijem nemačkom kancelaru.


Tegeltija: Entiteti i Brčko će se baviti direktim nabavkama vakcine\nSarajevo 3°C Četvrtak 04.03.\n22.01.2021 / 15:30 KORONAVIRUS - Predsjedavajući VM\nPredsjedavajući Vijeća ministara Zoran Tegeltija izjavio je danas Srni da će Vijeće ministara do ponedjeljka, 25. januara imati objedinjene zahtjeve entiteta i Brčko distrikta o njihovim potrebama za nabavkom pojedinih vrsta vakcina protiv virusa korona.\n"BiH je najveći broj vakcina trebalo da dobije kroz sisteme 'Kovaks' i program zajedničke nabavke sa EU. Nažalost, isporuka tih vakcina kroz ova dva mehanizma, za koja smo se opredijelili još krajem prošle godine, idu sporije od očekivanog i zbog toga smo se usaglasili da se pokrenu i procedure direktnih nabavki", pojasnio je Tegeltija.\nOn je naveo da se direktnim nabakama mogu da bavi samo oni koji imaju planirana finansijska sredstva ili institucije koje će da provode nabavku a to su entitetska ministarstva zdravlja i fondovi zdravstvenog osiguranja.\n"Mjesto i uloga Savjeta ministara, odnosno Ministarstva civilnih poslova je da ujedini sve zahtjeve u BiH, znači iz Republike Srpske, FBiH i Brčko distrikta, za nabavkom pojedinih vakcina bez obzira o kom proizvođaču se radi i da taj zahtjev dostavi proizvođačima. Nakon toga, cijela procedura, ulazak, plaćanje i podnošenje zahtjeva za registraciju vakcina provodiće ministarstva zdravlja i fondovi zdravstvenog osiguranja", istakao je Tegeltija.\nOn je rekao da je cilj da se kroz ovu zajedničku direktnu nabavku vakcina objedini zahtjev prema dobavljačima, a ne da se pojavljaju eniteti kao međusobna konkurencija u nabavci vakcina, što je dogovoreno na jučerašnjem sastanku sa premijerima Srpske i FBiH.\nU Južnoj Africi zaplijenjeno više stotina ampula lažnih vakcina\nPredsjednik Srbije Aleksandar Vučić stiže u Sarajevo\nNajmanje sedam slučajeva\nKrivokapić najavio potpuno zatvaranje ako mjere ne daju rezultate\nSlovačka uvodi zabranu kretanja tokom noći


Otvorena Francuska nedelja - Preko 400 zvanica na dočeku mladog francuskog vina Novi Božole\nEkonomski Online - 7 months ago\nU Beogradu je otvorena Francuska nedelja, u organizaciji Francusko-srpske privredne komore. Ova manifestacija, koja se održava od 20. do 27. novembra sedmu godinu zaredom, a ove godine je od posebnog značaja jer je u godini kada slavimo prvu decenije postojanja naše Komore.\nCilj Francuske nedelje je promocija istorijskih, kulturnih i poslovnih veza između Francuske i Srbije, a period njenog održavanja vezuje se za široko popularan običaj u Francuskoj - doček mladog francuskog vina Novi Božole.\nFrancuska nedelja otvorena je sinoć svečanim dočekom Božolea na kojem je učestvovalo preko 400 zvanica, diplomata, direktora francuskih i srpskih preduzeća, poznatih privrednika i javnih ličnosti. Ispred Ambasade Francuske, goste je pozdravio Ambasador Francuske u Srbiji, gospodin Žan-Luj Falkoni (Jean-Louis Falconi), koji je pohvalio rad Francusko-srpske privredne komore i izjavio da su poslovne zajednice motor francusko-srpskih odnosa i da su naši odnosi dodatno ojačani nedavnom prijateljskom posetom predsednika Makrona. Zvanicama se obratio i predsednik Francusko-srpske privredne komore Dragoljub Damljanović najavivši program Francuske nedelje. On je istakao je da je ova godina posebno važna, jer slavimo jubilej 10 godina i jer je u julu ove godine poseta predsednika Francuske Emanuela Makrona doprinela tome da francusko-srpski odnosi budu još jači i dinamičniji. Dobrodošlicu i lep provod zvanicama je poželela i direktorka Francusko-srpske privredne komore Sanja Ivanić.\nNovi Božole (Beaujolais nouveau) je mlado francusko vino koje se konzumira odmah nakon fermentisanja. Širom Francuske se trećeg četvrtka u novembru dočekuje Novi Božole u restoranima, kafićima, uz muziku i festivalsku atmosferu. Francusko-srpska privredna komora je unazad već sedam godina taj običaj prenela u Srbiju, proslavljajući ga sa partnerima i zvanicama Komore. Organizaciju Francuske nedelje ove godine su podržale najveće francuske kompanije koje već godinama posluju u Srbiji: Schneider Electric, Atos, Crédit\nAgricole, Suez, Renault, Lesaffre, Smart Point, Airbus i Adria Media Group.\nPored dočeka mladog francuskog vina, za zvanice Komore je istom prilikom organizovana i degustacija francuskih sireva i delikatesa, na kome su razna preduzeća na posebnim štandovima izložile svoje proizvode i organizovale promocije, aktivnosti i gostima uručile poklone. Na ovom mini vašaru su se predstavili. Pored toga, na večeri, koja se održala u klubu „Promenada“, sa svojim proizvodima su učestvovala i čuvena francuska preduzeća Mlekoprodukt (Savencia fromage & dairy) i Somboled (Lactalis).\nI ove godine je Francusko-srpska privredna komora pripremila bogat i sadržajan program. Na internet sajtu www.francuskanedelja.rs se tokom ovih sedam dana održava Onlajn sajam zapošljavanja, na kojem učestvuje oko dvadeset kompanija. Sajam je namenjen svim osobama koje traže posao, a prevashodno onima univerzitetskog obrazovanja, sa znanjem stranih jezika, ali i drugim kompetencijama. Posetioci ove onlajn platforme moći će iz udobnosti svog doma da posete virtuelne štandove kompanija učesnica, da apliciraju za slobodna radna mesta i četuju sa predstavnicima ljudskih resursa. Ove godine će sajam sadržati i ponudu praksi raznih kompanija. Da podsetimo sajam traje od 20. do 27. novembra na stranici www.francuskanedelja.rs.\nPrekosutra, 23. novembra, na platou ispred šoping centra Rajićeva u Knez Mihailovoj ulici, sa početkom u 10h pa sve do 20h, održaće se French Lifestyle Fair- BONJOUR FRANCE sajam, na kome će se predstaviti izlagači iz različitih sektora, a sve njih objedinjuje jedna stvar- francuski način života. Kada pomislimo na Francusku, prvo na šta većina nas pomisli je - parfemi, dobro vino, sirevi, i visoka moda.\nOvaj sajam nastao je iz želje da se javnosti predstavi dinamična i savremena Francuske i ima za cilj da prikaže francusku umetnost življenja i uključuje predstavljanje francuskih brendova i proizvoda inspirisanih Francuskom u različitim oblastima kao što su moda, kozmetika, dekoracija, gastronomija, usluge… Sa tim u vezi Decathlon, Mastertime, Yves Rocher, L’Occitane, Renault, Air France, samo su neki od izlagača koji će predstaviti svoje usluge.\nKao i uvek, pratimo sve inovacije u tehnologiji : u sklopu Francuske nedelje, u ponedeljak 25. novembra ove godine, CCIFS u saradnji sa francuskom ambasadom organizuje konferenciju pod nazivom Innovating mobility by Airbus. Konferencija, koja će se održati u Francuskoj ambasadi, otvorena od strane ambasadora, ima za cilj da predstavi francusku ekspertizu u sektoru mobilnosti kroz najsavremenije projekte kompanija koje će o tome govoriti.\n25. novembra će se održati i edukativni kamp za studente tehničkih fakulteta pod nazivom Skills lab by Schneider Electric, u saradnji sa našim pokroviteljem kompanijom Schneider Electric. Studenti će imati priliku da obiđu ovu poznatu kompaniju, ali i kompanije Atos i Suez, i otkriju kako posluju velike korporacije, dobiju praktične savete od stručnjaka, kao i konkretne primere za unapređivanje određenih procesa ili mehanizama.\nU utorak, 26. novembra, Francusko-srpska privredna komora priprema pekarsku radionicu za članove i partnere Francusko-srpske privredne komore koju će kompanija Lesaffre podržati i koja će se održati u njihovom pekarskom centru. Za ljubitelje francuskih pekarskih proizvoda i one koje žele da nauče nešto više o tome kako da naprave baget ili kroasan na francuski način, ova radionica je savršena prilika.\nFrancusko-srpska privredna komora osnovana je 2005. godine sa ciljem da se okupi francusko-srpska poslovna zajednica i unapredi bilateralna saradnja dve zemlje. Članica je Unije francuskih privrednih komora u inostranstvu., a danas okuplja preko 130 kompanija i preduzeća u Srbiji, među kojima su Atos, Lafarge, L’Oreal, Michelin (Tygar Tyres), Le Bélier, Sanofi, Sladara Soufflet, Schneider Electric,Veolia, banke Crédit Agricole i OTP, Vinci Airports – Belgrade Airport, Renault, Total, Mecafor, Xpro itd.\nDva giganta pregovaraju o saradnji\nRekordna zaduženost naftnih kompanija\nSAD beleže najveći budžetski deficit u istoriji\nSvetski dug dostigao rekordni iznos\nNemačka kompanija “GRUNER” od države dobila subvenciju u iznosu od 800.000 evra\n"Bela knjiga" Saveta stranih investitora – Srbija napredovala, ali se očekuje nastavak reformi\nCFO KONFERENCIJA: “GET READY FOR FUTURE FINANCE CHALLENGES”\nFrancusko-srpska privredna komora


Opština Budva traži da se poništi jemstvo od 66 miliona – Borba\nOpština Budva traži da se poništi jemstvo od 66 miliona\nOpština Budva traži od Privrednog suda da proglasi ništavom jemstvo/garanciju, koju je prije 11 godina zaključio tadašnji gradonačelnik Rajko Kuljača sa njemačkom kompanijom “WTE otpadne” vode, vrijednu 66 miliona evra.\nKako ključni dokaz da se radi o ništavom pravnom poslu, kako je potvrđeno, na glavnoj raspravi pred podgopričkim sudom prošle sedmice, pravni zastupnik Opštine Budva, advokat Vladan Bojić naveo je da je riječ o koruptivnom poslu, jer je zakonski zastupnik njemačke kompanije priznao pred Specijalnim državnim tužilaštvom da je učestvovao u korupciji, davanju mita od tri miliona eura osobama koje su učestvovale u zaključenju ugovora.\nI dok se pred Privrednim sudom vodi pravna bitka da se ospori sumnjiva ganarcija za koju ne postoji skupštinska odluka Budve, pred Arbitražnim sudom u Parizu, odjeljenju u Frankfurtu, “WTE Wassertechnik GmbH” iz Esena, čija je ćerka firma “WTE otpadne vode“ gradila postrojenjenje za tretman otpadnih voda u naselju Vještice, pokrenula je postupak za naplatu 64.592.738 evra po ugovoru o jemstvu koji je zaključen između te njemačka kompanije i tadašnjeg gradonačelnika Kuljače, koji je u međuvremenu preminuo.\nKuljača je odmah nakon optužbi demantovao da je potpisao spornu garanciju i tada saopštio da ni na koji način nije učestvovao u njenom donošenju.\nBojić je Privrednom sudu dostavio sporazume o priznanju krivice koje su članovi budvanske kriminalne grupe i predstavnik njemačke kompanije zaključili sa SDT- om, a potvrdio Viši sud. On je naglasio da nije riječ ni o kakvoj garanciji, već da je riječ o Ugovoru o jemstvu.\nZa “WTE otpadne vode”, kako je njihov pravni zastupnik istakao na ročištu, optužbe Opštine nijesu utemeljena, jer ta firma nije zaključila garanciju, već kompanija WTE iz Esena, pa smatraju da je Privredni sud nenadležan da odlučuje, jer se na garanciju primjenjuje njemačko pravo i nadležna je međunarodna arbitraža sa sjedištem u Frankfurtu.\n“Garancija je zaključena na zakonit način“ tvrde zastupnici WTE. Gradonačelnik Budve Marko Bato Carević je još krajem februrara prošle godine podnio Specijalnom državnom tužilaštvu krivičnu prijavu protiv nekadašnjeg predsjednika opštine Rajka Kuljače i drugih osoba, čiji identitete treba utvrditi zbog potpisivanje sumnjive garancije od 66 miliona eura njemačkoj kompaniji WTE za postrojenje za tretman otpadnih voda. Carević je od tima Milivoja Katnića tražio da se utvrdi ko su sve osobe koje su sa Kuljačom dogovorile milionsku garanciju, ne isključujući mogućnost da je imao pomagače i sa državnih, a ne samo lokalnih adresa.\nNjemačko austrijski koncern WTE/EVN je napustio postrojenje za tretman otpadnih voda krajem januara 2020, dva mjeseca prije protokolom predviđenog roka, te aktivirao državnu garanciju Vlade od 29,3 miliona evra, a na adresu Opštine dostavio i garanciju od 66 miliona eura, koja ne postoji u arhivi lokalne uprave, niti su na nju Skupština opštine, kao ni Ministarstvo finansija dali saglasnost.\nSDT je odbacilo kriviču prijavu protiv Kuljače zbog smrti.\nMinistarsrtvo finansija Vlade Duška Markovića, preko Privrednog suda uoči političke smjene vlasti u Budvi, krajem maja blokiralo je račun Opštine Budva, donošenjem privremene mjere zabrane raspolaganja novcem, te da se obaveže lokalna uprava da isplati 29,3 miliona evra isplaćene državne garancije. Uslijedila je nasilna smjena vlasti u Budvi, a i pored činjenice da je zastupnik Opštine Vladan Bojić još početkom juna dao prigovor, uz tvrdnju da Privredni sud nije bio nadležan, tek nakon četiri mjeseca sud priznaje da je bio nenadležan da odlučuje.\nBivši gradonačelnik Dragan Krapović je u više navrata isticao da Privredni sud nije bio nadležan da donese privremenu mjeru i pozivao predsjednika suda Blaža Jovanića da ukine rješenje, ocjenjujući postupak suda politički motivisanim.\nĐukanović: Nećemo odustati od vođenja Crne Gore ka evropskim vrijednostima\nKrapović: Moratorijum na lov je jedno od rješenja, dosljedno sprovoditi Zakon


Lagumdžiji prijeti kazna do osam godina zatvora\nTužilaštvo Kantona Sarajevo još vodi istragu protiv predsjednika SDP-a Zlatka Lagumdžije, Tomislava Limova i još nekoliko NN osoba zbog nezakonitog izručenja "alžirske grupe" američkim vlastima.\nPortparol Kantonalnog tužilaštva Jasmina Iftić potvrdila nam je jučer ovu informaciju, kazavši da istraga nije obustavljena.\nLagumdžija, koji je u vrijeme izručenja "alžirske grupe" u januaru 2002. godine bio predsjedavajući Vijeća ministara BiH, i Limov, tada zamjenik ministra unutrašnjih poslova FBiH, terete se za krivično djelo protupravnog lišenja slobode te povrede ravnopravnosti građana prema Krivičnom zakonu FBiH.\nKako nam je jučer rečeno, tužilac u ovom slučaju i dalje vodi istragu, ali više detalja nije bilo dostupno javnosti. Ranije su iz ovog tužilaštva navodili da se istraga privodi kraju. Prema Krivičnom zakonu, za djela za koja se Lagumdžija i Limov terete maksimalna kazna zatvora je do osam godina!\nProtupravno lišenje slobode je djelo za koje se, inače, propisuje kazna do tri godine zatvora, ali kako se navodi u Zakonu, "ako je protupravno lišenje slobode trajalo duže od trideset dana ili je učinjeno na okrutan način ili je osobi koja je protupravno lišena slobode zbog toga teško narušeno zdravlje ili su nastupile druge teške posljedice, učinitelj će se kazniti kaznom zatvora od dvije do osam godina".\nU nalogu za provođenje istrage Kantonalnog tužilaštva navodi se kako postoji osnova sumnje da su zbog osumnjičenih Lagumdžije i Limova "državljani BiH, Boudela Hadž, Bumedin Lahdar, Muhamed Nešle i Saber Lahmar, izloženi osobito teškim posljedicama", time što su nezakonito zadržani i izručeni Sjedinjenim Državama, koje su ih sprovele i sedam godina držale u zatvoru Gvantanamo.\n- Prisilno su razdvojeni od porodica, bez mogućnosti da se nađu na pomoći, pa je malodobna kćerka Boudela Hadža, Šejma, usljed akutne slabosti srca, koju nije mogla liječiti zbog nedostatka sredstava, preminula - navodi se u nalogu za istragu protiv Lagumdžije.\nZatvorska kazna zaprijećena je i za drugo krivično djelo za koje Kantonalno tužilaštvo sumnjiči šefa SDP-a Lagumdžiju i njegovog saradnika, povredu ravnopravnosti građana, i to od jedne do osam godina.\nTužilaštvo KS u naredbi za provođenje istrage decidirano navodi da je njegova namjera izručenja "alžirske grupe" zasnovana "na temelju razlike u etničkoj pripadnosti spomenutih državljana BiH, s obzirom na to da ovi pripadaju semitskoj grupi naroda, porijeklom iz država s afričkog i azijskog kontinenta".


Osvježeno 21. septembar/rujan, 2009.\nPolicija pregleda dokumenta ultranacionalista, 20. septembar 2009.\nMinistar unutrašnjih poslova Srbije, Ivica Dačić, izjavio je danas za dnevni list Press da je "odlaganjem" Povorke ponosa izbegnuto krvoproliće na ulicama Beograda, jer je policija imala saznanja da protivnici parade spremaju žestoke napade na učesnike skupa i policiju.\nMinistar je takođe rekao da su podaci kojima policija raspolaže alarmantni i da bi na jednog učesnik Parade ponosa bilo najmanje 10 potencijalnih napadača, dodavši da oni koji su spremali incidente bili opremljeni pirotehnikom.\n"Napadači su planirali da učesnike povorke prate pre i posle skupa, čak smo imali podatke da su oni hteli da zapale autobuse u kojima bi učesnici parade bili prevoženi", kazao je Dačić.\n"Ljudski život su ispred ljudskih prava. Kakva je to parada promocija i prava ako bi možda u Beogradu bilo i 10 mrtvih", rekao je ministar za ovaj list.\nParada ponosa, koja je trebalo da se održi u nedelju u Beogradu, otkazana je, a organizatori Parade su kazali da su dobili rešenje MUP-a Srbije u kojem se navodi da ne postoje uslovi da se povorka održi bez incidenata na Platou ispred Filozofskog fakulteta gde je bila zakazana.\nBeogradska policija privela je u nedelju 37 osoba koje su se okupljale na pojedinim mestima u gradu i pored zabrane MUP-a da održe ultradesničarski miting. Uhapšeni su u postupku utvrđivanja krivične ili prekršajne odgovornosti, saopšteno je iz MUP Srbije.\nKako se navodi, među privedenima su i Mladen Obradović iz organizacije "Obraz" i Miša Vacić iz organizacije "1389". Kod uhapšenih su pronađeni jedan bokser, tri dimne kutije i dve baklje, a u Zmaj Jovinoj ulici, policija je pronašla i veću količinu kamenja ofarbanu crvenom bojom.\nDirektor policije Milorad Veljović izjavio je ranije da su pripadnici policije u Beogradu uhapsili više od 30 pripadnika ultradesničarskih organizacija.\nVeljović je rekao da će u skladu sa Zakonom protiv njih biti preduzete mere zbog narušavanja javnog reda i mira. Osobe su uhapšene zbog pokušaja okupljanja i narušavanja javnog reda i mira, rečeno je tada u MUP Srbije. U centru Beograda je iz bezbednosnih razloga bilo pojačano prisustvo policije, rekao je Veljović.\n"U interesu svih građana Srbije nećemo dozvoliti bilo kakvo nasilje na ulicama Beograda", poručio je Veljović naglasivši da će protiv svih koji budu narušili javni red i mir, biti preduzete sve zakonske mere. U nedelju su od jutarnjih časova u centralnim ulicama grada, na Trgu Republike i na Obilićevom vencu, primećene su pojačane policijske snage.


Primetno manji broj pristalica 'Žutih prsluka' na ulicama Francuske\nIzvor: B92, 01.Jun.2019, 20:51\nPrimetno manji broj pristalica "Žutih prsluka" na ulicama Francuske\nPariz -- U vidljivo manjem broju nego pre, nekoliko hiljada pristalica pokreta "Žutih prsluka" demonstriralo je danas mirno u Francuskoj 29. subote od početka protesta.\nPo podacima Ministarstva unutrašnjih poslova, koje "Žuti prsluci" uvek osporavaju, 9.500 demonstranata je izašlo na ulice u celoj Francuskoj, od čega 1.500 u Parizu, što je najmanji broj od početka protesta sredinom novembra prošle godine.\nPosle više meseci demonstracija širom Francuske, koje >> Pročitaj celu vest na sajtu B92 << su okupljale različit broj ljudi - od više desetina hiljada, do preko 200.000 na vrhuncu, poslednjih nedelja je vidljiv zamor, navodi agencija Frans pres. Na protestu 18. maja bilo je oko 15.500 Žutih prsluka širom Francuske i 12.500 prošle subote, 25. maja.\nOd početka protesta povređeno je 2.448 demonstranata, po navodima Ministarstvu unutrašnjih poslova od 13. maja. Na strani snaga reda Ministarstvo je zabeležilo 1.797 povređenih, uglavnom policajaca i žandarma.\nBeta: Izmedju 1.000 i 2.000 pristalica žutih prsluka na protestima u Parizu\nDanas: Između 1.000 i 2.000 pristalica žutih prsluka na protestima u Parizu\nBeta: Nekoliko hiljada Žutih prsluka demonstriralo u Francuskoj, slaba mobilizacija\nNoviMagazin.rs: Nekoliko hiljada Žutih prsluka demonstriralo u Francuskoj


LocalPress — Cenzolovka\nNovinarku Vremena, Tamaru Skrozzu, četiri od pet članica Medijske koalicije (NUNS, NDNV, LocalPress i ANEM) i AOM predložilo je za članicu radne grupe Ministarstva kulture i informisanja za izradu medijske strategije. S tim se UNS nije složio, pa će njihov kandidat biti Ljiljana Smajlović.\nObaveza da državni funkcioneri trpe javnu kritiku nije propisana sa ciljem da se ograniči njihov rad, već da se proširi prostor za slobodu javne reči i javni dijalog. Presuda Višeg suda u Beogradu predstavlja zabrinjavajuću poruku medijima šta može da im se dogodi ako negativno pišu o državnim funkcionerima. Zaprepašćeni smo tvrdnjom sudije Slobodana Keranovića…\nMiladinović: Mediji navode građane protiv Evropske unije\nPiše Neda Vulović\nDejan Miladinović, član Asocijacije lokalnih i nezavisnih medija LocalPress i direktor kruševačkih novina GRAD, smatra da na kraju procesa pridruživanja Evropskoj uniji može da se desi da građani Srbije na referendumu budu protiv članstva. Odgovornost za takav scenario on vidi i u medijima, za koje kaže da veličaju Rusiju i Vladimira Putina